text:
Njĩrĩmani
Njĩrĩmani
Bururi wa Rũraya. Njĩrĩmani ni Ngeremani. Cĩtĩ nene ya ngeremani ni Berlin. Thuutha wa haro ya keri ya thĩ, ngeremani nĩ nyagayaniro igitwika east na west Njĩrĩmani. Haro ya heho nyathira ngeremani ni nyayitanire na gutuika bururi umwe
Ũcuumi wa Njĩrĩmani
Njĩrĩmani ni ũcuumi uria munene muno thiini wa kotineti ya Rũraya. Ni ithondekaga ngari mithemba mingi.
Thitima cia niukrea
Ngeremani ni nyatigire kurutithia thitima cia niukrea thuutha wa githigithia kia Jaabani kiria ngithukirie Kirutithia kimwe kia thitima


c: text/html

text:
Makiria ma arutwo 15 kuma Ruiru kugunika kuma kuri gikundi gitari kia githirikari gucoka cukuru.
Makiria ma arutwo 15 kuma Ruiru kugunika kuma kuri gikundi kimwe gitare kia githirikari gucoka cukuru.
Mutabania wa gikuundi kia Ng’ang’a King’ara foundation uria nowe mumbunge wa gicigo kia ruiru niaugite andu a wendi mwega hamwe na thirikari nonginya makorwo mutaratara-ini wa mbere guteithiriria ciana ta ici niamu aingi mari na uugi nomatihotaga guthii cukuru niundu wa mbeca.
Oho niongereire ati gikuundi giake nigiguthii nambere guteithiriria ciana ta ici na haria oritie ikundi ingi itari cia githirikari cierutire guteithiriria ciana ta ici niamu aingi magaga guthoma niundu wa thina wa mbeca.
Aria mateithitio nimacokeirie ngatho gikundi giki na kuria moritie thirikari guthii nambere na kuheana kigina kia bursary na gukiongerera niamu aingi ao matiri na uhoti.
Riboti iyo ihariirio ni Maina wa Njure kuma Thika.

robotstxt: allowed

filter: keep


text:
Kameme FmKameme Fm News
Mbunge ya Nyeri ni ikuhitukia watho wa gutigirira andu aria makoragwo na mawathe nimagairwo kigina kiao kia bursary
Mbunge ya Nyeri ni ikuhitukia watho wa gutigirira andu aria makoragwo na mawathe nimagairwo kigina kiao kia bursary
MCA wa wadi ya Rware, kaunti-ini ya Nyeri Paul Kanyari augite mbunge ya Nyeri ni ikuhitukia watho wa gutigirira andu aria makoragwo na mawathe nimabatii kugairwo kigina kiao kia bursary niguo matige guthinikaga makigayana na andu aria angi.
Akiaria hindi ya igongona ria kuruguria gikundi gia kumurika mabataro ma andu aria makoragwo na mawathe kaunti-ini iyo, Kanyari ningi nioritie atongoria a Nyeri kwirutira hari guteithia andu acio na njira ya kumahetukiria mawatho ma kumateithia.
Mwena-ini wake muikariri giti wa andu aria makoragwo na mawathe kaunti-ini iyo ya Nyeri Eustace Githere Wanjama augite mathondekete gikundi giki nigetha marehe hamwe andu aria makoragwo na mawathe nigetha magunike na uteithio wa thirikari.


text:
Ngai tega matu uigue ihoya riakwa
Thikiriria uhoro wakwa unjokerie
Thiaga nging’ung’uaga ngicayaga
Nikugumagirwa ma ni imaramari
Narikorwo ndi mathagu ta ndutura
Ngakiumbukuka ngahurukage weru ini
Kaba gwitururagira ndi weruini
Githunu ini kia agendi gitari ahiurania
Kaba gwitururagira ndi weruini
Githunu ini kia agendi gitari ahiurania Continue reading →
Ici ni thu baba ciri mbere yakwa
Mbarathi ini iguru ii ihurane na nanii
Ciri na mathaita ii nanii ndiri kindu
Ndirio ika ouguo woi baba ndeithagia
Mbara ino ti yakwa ii ni yaku mwathani
Thu ciakwa imenyage kwi Ngai wi muoyo
Unduagirira ikiro ini ciothe
Uhoitani ti mathaita Mbara ni ya Jehova Continue reading →
Nitwakuhoya Awa…Tukiambiriria rugendo
Twarana na ithui …Baaba twarana na ithui
We Johova niwe wakiariirie musa
We mwene na agiukire mathenge hau
O hamwe na aria arutite misiri
Amatware bururi uria eriire maithe
Chorus:
(We mwene ungiaga)
We mwene ungiaga gutwarana nanii Mwathi
(Gitige gutuoya)
Gitige gutuoya ati niguo tuume haha
(Kai kungimenyeka atia)
Kai kungimenyekana atia Mwathi wakwa
(Ati ninjitikirikite)
Ati ninjitikirikite niwe Mwathi Continue reading →


text:
Kameme FmKameme Fm News
Abithaa umwe wa borithi kuraga mutumia wake na mwana wao wa kairitu Nakuru
Abithaa umwe wa borithi a kuhitana na wuici wa mahiu kuuma kambi-ini ya Suswa mwena wa Waseges Subukia kaunti-ini ya Naikuru nioragire mutumia wake na mwana wao wa kairitu wa ukuru wa miaka itano utuku wa gukia umuthi.
Kuringana na OCPD wa mwena ucio Alex Ng’ang’a, Costable Cosmas Biwott ahuthirire mucinga wa murunawe gutabania giiko kiu, kurumirira ngucanio cia kimucii ona gutuika niahotire gwithara thutha wa gutabania ngero iyo.
Kuringana na nyina wa Jane Njoki niwe Wambui Nderitu mwari nieriga kuuma kihiko-ini kiu no indi arakoretwo acoka kwa muthuri wake.
Miira ya acio eri itwarirwo mocari-ini ya Nyahururu. Wambui niathiite nambere na kuuga muthuri ucio niakoretwo akirutira mutumia wake mikana ya kumuuraga na ati niamenyerete kumuhuraga oro uguo kiundutho.


text:
Kameme FmKameme Fm News
Atongoria a GEMA guthigata muingi wa Lamu ukiriririe igoti rituithanie cira
Atongoria a kiama kia GEMA matongoretio ni mwandiki munene Paul Kinyanjui hamwe na Mwangi wa Kamau uria ni muikariri giti wa GEMA kaunti-ini ya Lamu, ni mathigatite muingi wa kaunti iyo na makiria Gikuyu gukiririria nginyagia igoti rituithanie ciira wa kuregana na uhotani wa mumbunge wa Lamu West Stanley Muthama.
Mugambo uyu wuikitio kurumirira urugari wa giuteti uria urakiriiria gicigo-ini kiu kia mbunge kuuria muingi wa Gikuyu uritio kugia na murugamo umwe.


text:
Kameme FmKameme Fm News
James Maina Wanjigi gutanywo gwikinyia igoti-ini ria Nyeri umuthi
Muteti wa miaka-ini ya na hau kabere James Maina Wanjigi uria ni ithe wa gitang’a Jimmy Wanjigi,ni atanyitwo gwikinyia igoti-ini ria Nyeri rucii-ini rwa umuthi.Maina atanyitwo gukinya igoti-ini gucokia thitango igie kwaga kuiga mucinga wake na njira iria yagiriire.
Uu ni thutha wa mucinga wake gukorwo uri umwe wa micinga kihiri iria irikanaga yahithukirio hindi ya mbirigiceni, iria yatabanirio ni borithi mucii-ini kwa muriu Jimmy Wanjigi mwena wa Muthaiga.
Uhoro makiria ukauga muthuri uyu wa ukuru wa miaka 86, arauga mucinga ucio akoretwo naguo kwa ihinda ria miaka 56, na ati awuigite thebu-ini ya muriu ni gukorwo aakomete gwake muthenya ucio gwatabanirio mbirigiceni ni borithi.


text:
Kameme FmKameme Fm News
DP William Ruto kuuga uteti wa nuu wagiriirwo ni gutigirwo giturwa ni muhituke ni mahinda
Akenya nio mari na uuge wa nuu mekweda amarugamiriire iturwa-ini itiganite, indi ti gakundi kanini ka andu guikara na kuuga turenda ng’ania athurwo. Uge uyu waniriirwo ni munini wa mutongoria wa bururi William Ruto akiuga uteti wa nuu wagiriire gutigirwo giturwa ni muhituke nimahinda.
Oho Deputy president agira kiene ateti arie marendekithia gucenjio gwa gatiba ati niguo kuumba giturwa gia Prime Minister akiuga guuku ni gwethera ateti amwe eyendi iturwa. Ekwaragia kaunti-ini ya Uasin Gishu.
Uge wake wanyitwo mbaru ni senator wa Elgeiywo Markwet Kipchumba Murkomen.


text:
Kameme FmKameme Fm News
Igoti guteyaniria uhotani wa seneta Anwar Loitiptip githurano-ini kia mwaka muhituku
Igoti guteyaniria uhotani wa seneta Anwar Loitiptip githurano-ini kia mwaka muhituku
Aikia a kaunti-ini ya Lamu mahota gucoka irebe-ini thutha wa igoti ria gucokia cira riiko guteyaniria uhotani wa seneta Anwar Loitiptip. Cira ucio uratwarirwo igoti-ini ni mung’etheri wake Hassan Abdala.
Agikinyaniria itua riri mucirithania Wanjiru Karanja augire Loitiptip akorwo agikuwa ngarama ya ciira ucio.
Arumiriri a Abdala nimagathiriirie ikinya riu makiuga mena mwihoko nimegwithurira mutongoria uria marenda.


text:
Thutha wa arume werirwo nduoyagwo ruoya na uuge wa athuri ndukararagio no county-ini ya Naikuru ndundu ya athuri niyambitie gukanirira makiregana na ikinya ria amwe ao kwamura mumbunge wa Bahati Kimani Ngunjiri gutuika mwaririria wa ruriri rwa Gikuyu Rift Valley.
Matongoretio ni Ndung’u wa Gaithuma wa Kiama kiama, athuri acio marauga ikinya ria kuhe Ngunjiri muthigi wa guthamakira Gikuyu Rift Valley waya kugayukania ruriri kuona kwa ihinda riri mutongoria wa bururi Uhuru Kenyatta niwe ugwete muthigi ucio.


text:
Kameme FmKameme Fm News
Kiama kia ODM kuuga gitikinyaniirie murugamo wigii mutaratara wa watho wa ithurano
Kiama kia ODM kiugite gitikinyaniirie murugamo kuna wigii mutaratara wa watho o wothe wa gutabania mogaruruku iturwa-ini cia utongoria wa bururi, gikiuga wira munene uria mari naguo ihinda-ini riri ni gutigirira thina uria uriho wigie ithurano ni wetherwo kihonia gia gutura.
Uu ni kurumirira ikinya ria mumbunge wa Tiaty,Kassait Kamket,kwendekithia mogaruruku thi-ini wa mwathanire wa bururi.
Oho kiama kia ODM kuhitukira mwandiki munene Edwin Sifuna kiugite gitigwitikira gucokio na thutha ni ciama ingi igeria-ini riakio ria gutigirira ihoto cia ithurano ni cionekana.
Ihinda-ini oriu Kamket ni atanyitwo gutariria kamiti ya mbanjeti umuthi ciigie ngarama ya mutaratara ucio wake.


text:
Thiinii wa bajeti iria iraroka gutengemanio mbunge-ini ya iciriro ruru rurakia ni minister wa kigina Henry Rotich he bata wee wi mukenya ukorwo ukinyitia muthiori wa kwenjera muhuko makiria kuona bururi ukuriirwo maitho ni huba nene cia mathiiri maria riu maratarirwo gukinya muigana wa ciringi trillioni inya na iria ni gicunji kia 59% gia utonga wa bururi.
Riboti ino irumiriire irathathaura uria mathiiri macio makoretwo makioranirira na gikiro kinene , undu uria uigite akenya kigeri-ini kihiu gia gukorwoo makirundirwo ni rugari wa ngarama ya muturire.


text:
Kameme FmKameme Fm News
Umomori wa nyumba iria ciakitwo itomboya-ini cia maai na hugururu-ini cia njuui guthii nambere umuthi
Umomori wa nyumba iria ciakitwo itomboya-ini cia maai, na hugururu-ini cia njuui niuthiire nambere umuthi ruuci-ini; kuria karagita dagika ino karamomora duka ya Nakumatt Ukay, mwena wa Westlands. Maobithaa a NEMA marookire thinacara ruci-ini kwambia umomori wa duka icio, uria nginyagia riu urathii nambere. Eene duka iria ciri thiini wa Ukay nimarathiite igoti-ini makienda NEMA irugamie mihang’o ya kumomora duka iyo. Gukoretwo gukiirikana nyumba iyo yaakitwo iguru wa ruui, na eene duka icio nimaikirie mateta makiuga andu aingi nimekuurwo ni mawira maao.


text:
Kameme FmKameme Fm News
Igongona ria mathiko ma arutwo 11 aria makuire mutino-ini wa barabara mwena wa Mwingi gutabanio
Igongona ria mahoya ma mathiko ria arutwo 11 aria makuire mutino-ini wa barabara mwena wa Mwingi, nirigukorwo rigithii nambere umuthi.
Muthikabu wa kanitha wa Gatoleki gicigo-ini kiu Anthony Muheria nioritie Akenya a wendi mwega manyitanire na family iria ihutitio, niguo gucihoera na akooria anyiti itemi ruhonge-ini rwa ukuui, mamurike njira cia kugiririria mutino ta ucio ndukanonekane ringi.
Minister wa githomo Amb Amina Mohammed niatanyitwo gwikinyia igongona-ini riu.


text:
Kameme FmKameme Fm News
President Uhuru Kenyatta guthurima waki wa reli ya ikiriu Kajiado
Mutongoria wa bururi Uhuru Kenyatta augite bururi uyu niurabatara thayu na urumwe mworoto-ini wa gukinyaniria tabarira itiganite cia uthii wa nambere. Aritie uguo ari mwena wa Embulbul kaunti-ini ya Kajiado agithurima haria waki wa mihunguru itiganite ya reli ya kiriu SGR ikinyite.
Thutha-ini ucio mutongoria wa bururi niaruguririe gicukiro kia mirigo mwena wa Embakasi, guku mucii-ini wa Nairobi. President niaugire thirikari yake ni iguthii nambere kugacirithia honge ngurani iria hamwe na ruhonge rwa ukui mworoto-ini wa kugacirithia utonga wa bururi na gikiro kinene.


text:
Meru FmMeru fm news
Ruto gutetera kambuni cia gwaka barabara kuuma China
Munini wa mutongeria wanthi William Ruto natheterete ene kambuni cia waaki bwa barabara cia kuuma China akiuwaa kambuni cia kuuma kuu nthigurune citabwithia barabara na njira injea.
Akiaria Kauntini ya Kakamega Ruto auwire thirikari ikaita nambere kueyana kandaraci kiri kambuni cia kuma China kwaka mabarabara icigoine mwanya mwanya nthigurune.
kinya kukari uu nikuithiritwe namatheta namacali kukonia bura ene kambuni cia china ciathiritwe cikirita akenya bara baithiritwe bakirita ngui rungu rwa kambuni iu.


text:
Kameme FmKameme Fm News
President Uhuru Kenyatta kuuga o matiri na ukoroku wa utongoria Baringo
Mutongoria wa bururi Uhuru Kenyata nioritie magoti metheme kuhuthirwo uru ni ateti kwagagia honge ingi cia gigatiba.
Akiaria kaunti-ini ya Baringo president niaugire mungethaniro ukoretwo ukihanyuka magoti-ini na guthararia mirutire ya wira ya honge imwe cia githirikari, akigweta ituua ria hakuhi ria kurugamia ucabithia wa maratathi ma githurano kia upresident. Kenyatta augite nikieha kuona kambuni iria ihetwo wira wa ucabithia wa maratathi ni itikiritio gucabithia maratathi ma iturwa iria ingi otiga ma githurano kia upresident akiuga hau hena kiriga.
Oho Kenyatta niaugire matiri na ukoroku wa utongoria kuona ona nimetikiriite itiina ria mbere ria utongoria rithire mbere ya miaka itano
Uhuru augite nomuhaka githurano gitabanio tareki 8 mweri wakanana ta uria gatiba ya bururi itaririe, na kwagira kiene aria marenda githurano kiu gitirio.
Nake mutongoria wa NASA Raila Odinga okiriira thirikari ya Jubilee akiuga ithenyaini ria kuheana title deed kuri mathiquota giuwaini ya giriire kurutithia wira riboti ya uma, kihooto na wuiguano TJRC. Ekwaragia riria egutongoretie kambe-ini mwena wa Mtwapa gicua-ini.


text:
Kurumirira githagathago kia uteti uria uthiite nambere na kugumira bururi gatagati ka atongoria matiganite thi-ini wa thirikari, munini wa mutongoria wa bururi William Ruto na atongoria matiganite kuuma kiama kia Jubilee, ni moritie ateti metheme uteti utari na kiguni na kurongoreria kurutira Wanjiku wira.
Maya magithiaga nambere, githagathago kiria kigumiire uthamia wa andu kuuma mutitu-ini wa Mau no githiite nambere, thutha wa ambunge kuuma kaunti ya Narok kumenereria mutaratara uria urahuthirwo ni thirikari hari guthamia aikari kuuma mutitu-ini uyu makiuga thirikari ni iragarara ihoto cia aikari aya.
Maina wa Mwangi na uhoro makiria.


text:
Kameme FmKameme Fm News
Kanitha kuurio ukorwo muhari-ini wa mbere kuhunjia thayu riri twerekeire githurano-ini
Kanitha ubatie gukorwo muhari-ini wa mbere kuhunjia thayu na urumwe mbere na thutha wa githurano kinene. Ritana riri rirutitwo ni mukithabu wa kanitha wa AIPCA bururi-ini Arch bishop Julius Njoroge akihingura kanitha mwena wa Thika kuria oritie ona ateti gwithema kugayukania muingi na mithingi ya kiuteti. Oho muthikabu Njoroge akoria muingi gukeyumiria guthura atongoria ao.
Ihinda-ini oriu muthikabu Njoroge niatugiritie ikinya ria mutongoria wa bururi kuhiuka kwamura Dr Fred Matiang’i kunyitirira ministry ya ugitiri.


text:
Kameme FmKameme Fm News
Ruhonge rwa NSSF kuhamurithia nduka ya Nakumatt Lifestyle mwena wa Nairobi
Mathina maria magumiire nduka cia Nakumata matiguthiraga matira thutha wa ruhonge rwa NSSF kuhamurithia nduka ya Nakumatt Lifestyle iria iri nyumba-ini ya Hazina Trade Centre gatagati-ini ka mucii uyu wa Nairobi.
NSSF irauga Nakummat ina thiiri wao wa mieri ina uria ni wa mamirioni ma mbeca. Nduka cia Nakumatt ithiite nambere gwikora haceke kuumana na mathiiri maria macungiriire kuhingwo kwa honge imwe cia nduka ciao.


text:
Kameme FmKameme Fm News
Mbeu njithi kuurio meyandikithie kwa wuingi na ruhonge rwa NYS
Minister wa utungata wa muingi, gender na mbeu njithi Sicily Kariuki niareganite na uhoro ati kiama kia Jubilee nigitanyite kugunika giuteti kuumana na namba nene ya mbeu njithi aria marandikithio ruhonge-ini rwa NYS.
Akiaria ari mwena wa Kitui East Sicily augite kiama kia Jubilee nikigeretie kugacirithia miikarire ya muingi na gukiri uguo gigathurwo kuringana na maundu maria gikiire muingi.
Oho niathingatite mbeu njithi meyandikithie na ruhonge ruu niguo megwatire mieke ya mawira na matigetikire kuhenio ati marenda kuhuthirwo ni atongoria a Jubilee wona metikire kwiyandikithia na ruhonge ruu.


text:
Kameme FmKameme Fm News
Andu 14 gukua kurumirira mutino wa barabara mwena wa Baringo
Andu matanyihiire 14 nimakuire kurumiriira mutino wa barabara uria ukuruhanirie rori ya maobithaa a borithi a wathania wa matuura. Kurerikana ndereba wa rori iyo ekugeragia kuurira ruru rwa mburi cigukiranagia barabara riria ateire mwekera na gucungiriria mutino ucio.
Mutino ucio uhanikire kaunti-ini ya Baringo, gukirikana aria makuire ni arume 3, atumia 10 na kaana kamwe aria megukuitwo ni rori iyo ya maobitha a borithi. Aria magurarire nimaguthukirio thibitari-ini itiganite kuuria marathii nambere kwamukira urigitani.


text:
Kameme FmKameme Fm News
Mumbunge Kimani Ngunjiri kuuga maciira maingi ma ngukumio makoretwo makiurira
Mumbunge Kimani Ngunjiri kuuga maciira maingi ma ngukumio makoretwo makiurira
Itemi-ini ria gutigiriira mbaara ya ngukumio niyagaciira, ambunge nimoritie acirithania aria mari na maciira ma ngukumio mamatwarithie naihenya ta uria kwahotekeka niguo kigina kia muingi gicokio.
Matongoretio ni mumbunge wa Bahati Kimani Ngunjiri, maugite maciira maingi makoretwo magiikururia na muthia makorira ouguo.
Oho Kimani Ngunji akauga mundu uria wanyitikana agiriire kurumiriirwo niguo aumbure aria angi.


text:
Kameme FmKameme Fm News
Borithi kuhithukia mucinga umwe muthemba wa AK47,rithathi 1 na ng’ombe 8 mwena wa Samburu
Borithi mwena wa Samburu manyitaniire na gikundi kia Laikipia Peace Cop Caravan nimaiyukitie mucinga umwe muthemba wa AK47, rithathi imwe na ngombe 8 kuuma kuri athuri a ruriri rwa Samburu, mucinga uyu ukirikana niguo wahuthikire gutabania wikinai gicagi-ini kia Lokusero, Oldonyiro mwena wa Laikipia North kuria ng’ombe icio ciaiyirwo.
Mutongoria wa gikundi gia Peace Cop Caravan Dr Mark Leleruk niaugite athuri aria manyitanagira na gikundi giki nio maraiyukirie indo icio kuuma kwi mirani iria yatabanitie ngero ino.
Oho niaugite niakenetio ni unyitaniri mwega wa muingi na honge cia ugitiri hari gutigira thayu niwacokereria gatagati ka nduriri cia Samburu na Maasai.


text:
Igoti ria kurumbuyania na uiguano wa aruti wira na andikani rungu rwa mucirithania Stephen Radido nihindi rirathikiriria ciira uria uhanditwo ni spika wa mbunge ya thirikari ya Nairobi akiregana na kuhamurithio gwake wabici-ini.
Giikaro giki giukite muthenya umwe tu thutha wa githagathago kiria MCA’s marahobaniirie Elachi wabici-ini yake makiuga ari kuo mugaru na wendi wao.
Elachi athaganiirio njama ya kumuhamurithia ni MCA’s 103 gatagati ka 105 akirikana niakoretwo akihuthira wabici iyo uru ona ungumania. Elachi arugamiriirwo ni wakiri Harrison Kinyajui naguo mwena wa thitango ugitongorio ni Prof.Tom Ojienda uria ni mumemba wa JSC.


text:
Gũtirĩ nganja nĩkũĩkaine wega atĩ Gĩkũyũ na Mũmbi nĩo aciari a rũrĩrĩ rwa Agĩkũyũ. No ningĩ ta ũrĩa tũĩ gutirĩ ũndũ ũkoniĩ kĩhumo kĩa Gĩkũyũ na mũtumia wake ti Mũmbi wanandĩkwo mabukuinĩ kuma tene ũcio wa agu tiga cia ndiganĩro kuma rũciaro rũmwe nginyagia rũrĩa rũngĩ.
Kumanagia na ng’ano icio cia ndiganĩro,Gĩkũyũ ombirwo nĩ Ngai kĩrĩma-inĩ gĩa Kĩrĩnyaga mĩaka-inĩ ĩyo ĩtoĩkaine. No gũtiũikaine Gĩkũyũ aikarire na Ngai Kĩrĩnyaga mĩaka ĩigana. No gũtirĩ nganja nĩ maikaranĩtie nake kahinda karaya akĩmũthomithia ũrĩa agĩrĩirwo ni gũikara na gũtũũra namũno migiro ya muikarĩre. Ũguo nĩ takuga maũndũ marĩa Ngai agirĩtieeke kana ekage nĩguo amũgocithie.
Nĩ gwakinyire kahinda Ngai agĩta GĩkũyũKĩrĩma-inĩ gĩa Kĩrĩnyaga akĩmũonereria na kaara gake harĩa egũthie gutũũra na gwaka mũciĩ wake. Gĩkũyũ agĩcũthĩrĩria na onagũtuĩka harĩ handũ haraya ma, nĩ onire atĩ harĩ handũ hathaka ma hena mĩtĩ mĩingĩ mĩnene. Na Ngai akĩmwĩra atĩ akinya, harĩa ekuona mũtĩ mũnene mwake nĩ tũnyoni tũingĩ twa nyagathanga nĩho egwĩka mũciĩ wake.
Gĩkũyũ nĩagĩtumire rũgendo rucinĩ gatene na a gĩtuĩkania ng’ongo na ng’ongo na gũtiũĩkaine athire matukũ maigana. No rĩrĩa akinyire hau na akĩona mũkũrũe Mũnene mũno wa ndĩra, mwake nĩ tũnyoni tũingĩ twa nyagathanga, na migumo ona mikũyũ ĩngĩ nĩanogete mũno, akahũta na akanyota. Aikara thĩ na etirania na mũtĩ ũcio wamũkũrũwe no gatoro kamũnyitire na agĩkoma toro wa nogonogo. Rĩrĩa okĩrire toro akorire mũirĩtu mũthaka mũno aikarĩte hakuhĩ nake, na agĩkena mũno.
Kumagia hĩndĩ ĩyo, Gĩkũyũ magĩikarania na muirĩtu ucio eta mũtumia wakena mehamwe magĩaka mũciĩ wao wa mbere hau rĩu twĩtaga Mũkũrũwe wa Nyagathanga.
Thuthainĩ mũirĩtu ucio nĩ ohire nda na akĩohoka mwana wao wa mbere makimwĩta Wanjirũ. Gĩkũyũ nĩakenire muno nĩ kũona magegania mau na agĩta mũtumia wake Mũmbi nĩ‘kũmũmbĩra’ mwana.
Gĩkũyũ na Mũmbi marathimirwo nĩ Ngai ona kinya magĩtanahĩrwo na airĩtu kenda, kenda mũiyũrũ. Airĩtu acio nĩo aciari na kĩhumo kĩa Mĩhĩrĩga kenda mũiyũru ya Agĩkũyũ.
Mwandĩki nĩ Guka Wakaria


text:
Ngavana wa Nyeri Mutahi Kahiga ni amurite Caroline Karugu ta munini wake thutha wake gukorwo atari na munini kuuma aiyukia giturwa kia ungavana wa Nyeri kurumirira gikuu kia Wahome Gakuru tareki 7 mwaka muhituku.
Kahiga ni arikitie kuneyana ritwa ria Karugu kuri mbunge niguo guthurimwo na kuhitukio.
Karugu ni muikariri giti wa kamiti ya kambuni ya mahinya na iria yuikaine ta Geothermal Development Company, giturwa kiria aiyukirie thutha wake kwamurwo ta mumemba wa kamiti iyo ni mutongoria wa bururi Uhuru Kenyatta mwaka wa 2015.
Karugu akoretwo thi-ini wa mawira matiganite ma githirikari makiria ma miaka 12 na athomeire thukuru wa utari wa mathabu bururi-ini wa Germany na university ya Leicester (UK).
Kwa ihinda riri Karugu niwe murugamiriri wa kambuni ya Jabali Microserve Limited.
Kwamurwo gwa Karugu gukite thutha wa igoti inene gwatha mangavana aria matari na anini ao makorwo magithura arugamiriri ao ihinda-ini ria thuku 60.
Kaunti ya Nairobi niyo itigarite riu thutha wa Polycarp Igathe kwiyeheria ta munini wa ngavana Mike Sonko thutha wao kugia na thogothogo cia utongoria wa kaunti ya Nairobi


text:
Kameme FmKameme Wonjoria
Kambuni ya njohi ya East Africa Breweries kwadikithia faida ya gicunji kia igiri hari igana
Kambuni ya guthondeka njohi ya East Africa Breweries kana EABL niyandikithitie nyongerera ya bata ya gicunji kia igiri hari igana thutha wa kwandikithia baita ya muigana wa ciringi bilioni ithano turuma ithathatu. Kambuni iyo irauga kugacira guku kuumanite na kugacira kwa wendia wa njohi muthemba wa spirits bururi-ini turigainie wa Uganda. Ona kuhana oro uguo kuratuika thoko ya Kenya ndinacenjia ona hanini oriri thoko ya Tanzania irakunderire.
Tukihugukira thoko-ini ya ucenjania wa mbeca


text:
Fuel VAT
-
Kameme Fm
Igeria ria MP Oluoch ria kuregana na riendekitia ria president rigii VAT kuringa ihiga
Igeria ria mumbunge wa Mathare Anthony Oluoch ria kwenda mbunge iregane na mendekithia ma mutongoria wa bururi megii igoti ria…Read More »
-
KTV
Ministry ya kigina gutetera itua ria kuhagika igoti indo-ini cia Maguta
Akenya nomeguthii nambere kuigua uritu wa igoti ria VAT indo-ini cia maguta thutha wa ministry ya kigina gutetera itua riayo…Read More »
-
Kameme Fm
Mbunge ya bũrũri gutabania mũcemanio wa keheri
Oriri ndereti igii kugathikwo kwa igoti ria VAT maguta-ini ithiite na mbere na gwakiriria, mbunge ya kibururi ihinda-ini riri iri…Read More »
-
KTV
Akenya kumenereria itua ria minista wa kigina Henry Rotich
Kurumirira kwongererwo kwa igoti ria maguta na gicunji kia 16% itua riria rirahitukirio ni minista wa kigina Henry Rotich, niririmburite njukaniriro gatagati ka…Read More »
-
Kameme Fm
Ruto kuga thirikari nigwetha kihonia hari mathogora ma maguta
Nyongerera ya thogora wa maguta na gicunji kia ikumi na ithathatu hari igana niyukiriirwo ni ateti kuma gikiro kia wathani…Read More »


text:
Mumbunge wa Kiambaa Jude Jomo niahoete thirikari kuhitukira ministry ya kigina kweheria igoti kuri indo iria ihuthagirwo ni andu mari na mawathe niguo kuhotithia aheani uteithio mahote gukorwo magiteithia andu aya hatari guthii ngarama nene.
Akiaria thukuru-ini wa Ndumberi kuria araheanire itĩ cia maguru mirongo itatu na igiri Njomo augite undu uyu niuguteithiriria hanene na andu aya maigue nimarumbuitio. Uteithio uyu wa itĩ ici cia maguru uheanitwo ni gikundi kimwe kia uteithio kuma bururi-ini wa America.


text:
Kameme FmKameme Fm News
Thirikari kuurio ike mituki kurekereria mbeca cia andu akuru
Gikundi kiria kirumbuyagia atumia andigwa nikio Muungano wa Wajane nikiuritie thirikari gwika mituki na kuhe andu aria akuru mbeca ciao gikiuga aingi matiri maramukira mbeca icio kuuma mweri-ini wa keeri mwaka-ini uyu. Muikariri giti wa gikundi kiu Bertha Gaitho arauga mbeca icio ibatie kurorwo na kabiru gutigirira itinanyua kagera ta cia NYS.
Oho Gaitho nioritie anene a thirikari matungate na wirutiri matekuingira mutego-ini wa kuungumia kigina kiria mehokeirwo.


text:
Kameme FmKameme Fm News
Ngavana Jackson Mandago kũgathĩrĩria mũingĩ wa Uasin Gishu nĩ kũhĩmbĩria thayũ gĩthurano-inĩ kĩa ira
Ngavana wa kaunti ya Uasin Gichu Jackson Mandago niagathiriirie muingi wa kaunti iyo niundu wa kuhimbiria thayu hindi ya githurano kia muthenya wa ira. Mandago augite riu gutiri na nganja ati aikari nimahotete guikarania na urumwe ona angikorwo mena ngurani cia kiuteti.
Oho nioritie aikari a kaunti iria cigatabania githurano muthenya wa ruciu matikanagerie guthararia mihang’o iyo.Ihinda-ini oro riu Mandago augite aikari a kaunti iyo nimarageririe kwiyumiria na njira nene gukiringithanio na kaunti iria ingi ona gutuika arauga namba iyo irari nini gukiringithanio na aria meyumiritie githurano-ini kia mweri wa Kanana.
Ateti ngurani kaunti-ini ya Uasin Gishu nimatugiritie arumiriri a ngwataniro ya NASA kaunti-ini iyo niundu wao kwaga gwikuruhania na nguui ona kana mirurungano ya kuregana na githurano. Matongoretio ni mumbunge wa Ainabkoi William Chepkut na murunawe wa Soy Caleb Kositany ningi nimathingatite arumiriri a NASA matikanagerie guthararia githurano kia muthenya wa ruciu.


text:
Mutongoria wa bururi Uhuru Kenyatta niarutite mukana kuri aikari a gicua-ini aria mangikorwo marahithirira itoi cia gikundi kia Alshabaab akiuga ati ruhonge rwa ugitiri nirugwika uria woothe kwahoteka kuhurana na arumiriri a gikundi kiu o undu umwe na aria maramahithirira .
Akiaria icigo-ini cia Kizingitini na Mpeketoni kaunti-ini ya Lamu,mutongoria wa bururi nieriire aikari a mwena ucio ati mbiraru cia Kenya nicikuhurana na itoi icio nginyagia mutitui-ini wa Boni na oria aikari a mwena uyu manyitanire na honge itiganite cia ugitiri haro-ini ino.
Kenyatta nioritie aikari a Lamu manyite thirikari ya Jubilee mbaru hindi ya githurano kinene.


text:
Kameme FmKameme Fm News
Cs Mwangi Kiunjuri gukanja icera riake Tana River kurumirira gikuu kia Nkaissery
Minister wa mibango na utamburukia wa mahinya Mwangi Kiunjuri niakanjire icera riake kaunti-ini ya Tana River kurumirira gikuu kia murunawe wa ugitiri Joseph Nkaissery.
Mwangi Kinjuri egutanyite guthiururuka matura matiganite kaunti-ini iyo maria ni hamwe na Garsen, Hola, Tarassa na Kipini, kuheyana uteithio wa irio. Akiaria hindi ya giikaro na andiki a mohoro Mwangi Kiunjuri niathingata akenya mahimbirie thayu na urumwe.
Kungi nakuo makiria maqri kaunti-ini ya Mombatha atongoria a ngwataniro ya NASA matongoretio ni Raila Odinga na Stephen Kalonzo Musyoka onao nimatumire ndumiriri ya macakaya kuri nyumba ya Joseph Nkaissery na magathiriria Nkaissery makiuga ararutaga wira wake na njira igwete.


text:
Kameme FmKameme Fm News
Arigitani aria maratigithirio wira thibitari-ini ya Kenyatta gucokio wira
Arigitani aria maratigithirio wira muthia-ini wa kiumia kihituku thibitari-ini ya Kenyatta nimacoketio wira kinya uthuthuria utabanio ni bodi ya arigitani.
Muikariri giti wa bodi ya thibitari iyo Mark Bor augite nimaigite muhohio maruwa ma kurugamia andu acio wira akiuga kiwatho mabatie guthuthurio ni bodi ya arigitani no indi ti ya thibitari, iria igacoka kuheyana riboti kuri bodi iyo ya thibitari iyo.
Mwena-ini wake muikariri giti wa bodi ya arigitani Prof.George nioritie arigitani acio gucoka wira na oho akoria arutwo ao aria no arigitani thibitari-ini iyo makorwo magicoka wira niguo gutungatira akenya.
Nake minister wa ugima wa mwiri sicily kariuki augite etereire kwamukira riboti igie githagathago gia thibitari iyo kuuma kuri bodi ya thibitari muthenya wa ruciu na ingi ya kuuma kuri bodi ya arigitani thutha wa thiku mugwanja.


text:
Kameme FmKameme Fm News
Minista wa githomo Dr Fred Matiang’i gutanywo kurekereria maumirira ma kigerio gia KCSE umuthi
Minista wa githomo dagitari Fred Matiang’i niaratanywo kurekereria maumirira ma kigeranio gia KCSE mahinda-ini oo mothe kuumanagia na riu. Makiria ma arutwo ngiri Magana matandatu nio marekire kigeranio kiu. Kigeranio kiu kirarekererio ciumia nini tu thutha wa kigeranio gia KCPE kurekererio.
Maumirira macio mekurekererio cukuru-ini wa Nairobi School guku kaunti-ini ya Nairobi. Maumirira macio mekwambite kunengerwo president Uhuru Kenyatta mbere ya marekereirio kuri muingi.


text:
Kameme FmKameme Fm News
Mwene ndemu ya Patel kugeria guitetera mbere ya kamiti imwe ya senate
Mwene ndemu ya Patel kugeria guitetera mbere ya kamiti imwe ya senate
Mwene mugunda wa Patel mwena wa Solai Patel Mansukul augite mutino uria wonekanire kuumana na ndemu yao wacungiriirio ni maai maingi maria maumite rugongo wa mugunda ucio. Akiaria mbere ya kamiti ya bunge ya senate iria irathuthuria kihumo kia mutino ucio Patel augire gutemwo kwa miti rugongo wa mugunda ucio nikuo wacungiriirie maai guuka kwa wuingi na makimomora ndemu yao.
Ihinda-ini oro riu Patekl augite nimakoretwo makirumirira makinya maria magiriire hari kuheywo maruwa ma uruti wa wira na kinya kuruithania wira na honge iria ciagiriire thirikari-ini nene ya ya kaunti ya Naikuru.


text:
Gĩkaro kĩria kĩ mathangű maingĩ műno mandikitwo na thiomi cia kiabirika rurendaini. Műndű űkwenda kwandika mathangű ma wikipedia nĩ eragwo karibű no űthome watho na mĩtűgo mĩega ya kwandika wikipedia mĩega haha [[1]]
Mathangu ma wikipedia mathondekagwo na thiomi cia kũmaaka ciatagwo na githugu
Wikipedia ya Githungu rũthiomi nĩyo wikipedia nene mũno ya wikipedia ciothe. ĩrĩ na mathangũ ta mirioni ithatũ.
Wikipedia cia thiomi cia Kiabirika
Data ino ya namba cia mathangũ tuoire mathanguini ma muciĩ ma wikipedia 10-12-2012 iria
Wikipedia cia na mathangű 30,000-40,000
Wikipedia ya Malagasy rũthiomi rwaragio bururi wa Madagascar nĩyo wikipedia nene mũno ya thiomi cia kĩ Abirika. Nyarĩ na mathangũ 38,000.
Wikipedia ya rũthiomi Yoruba rwaragio bururi wa
Wikipedia cia na mathangű 20,000-29,999
Wikipedia ya rũthiomi rwa Githweri rwaragio bururi wa
Wikipedia cia na mathangű 10,000-19,999Wikipedia ya rũthiomi rwa githweri rwaragio bururi wa
Wikipedia cia na mathangű 1-9,999
Wikipedia ya rũthiomi rwa Lingala rwaragio bururi wa Zaire.. Nyarĩ na mathangũ 1,900.
Wikipedia ya rũthiomi rwa Kinyarwanda rwaragio bururi wa
Wikipedia ya rũthiomi rwa Gigikuyu rwaragio bururi wa
Wikipedia ya rũthiomi rwa Kirundi rwaragio bururi wa
Wikipedia ya rũthiomi rwa Luganda rwaragio bururi wa


text:
Kameme FmKameme Fm News
Mwako wa thibitari ya Othaya level 5 kurikia gwakwo
Mwako wa thibitari ya Othaya uria ikoretwo ugithii nambere kuuma mwaka-ini wa 2010 hindi ya wathani wa president Mwai Kibaki riu nimuriku, uu ni thutha wa mwene kandarathi uria urakaga mwako ucio kuuneana kuri ministry ya ugima wa mwiri niguo riu yanjiririe gwikira macini iria irihuthagiruo thibitari-ini ucio uria urikoragwo na itanda cia arwaru 350.
Uhoro uyu uheanitwo ni mumbunge wa Othaya Gichuki Mugambi akiuga maratanya gukorwo marikitie gwikira machine icio gugikinyiria mweri wa keeri riria ikahinguruo ni president Uhuru Muigai wa Kenyatta.
Mugambi ningi niongerire kuuga kuri na mubango wa gwaka mocari kuona thibitari wa gikiro kia level 5 ndungithii nambere utari na macari.


text:
Wakiri umwe Adrian Kamotho Njenga ni andikire mbunge ya bururi akienda amemba mugwanja a kamiti ya Judicial Service Commission meherio kamiti-ini iyo akiuga amemba aya aria ni hamwe na njanji munene David Maraga nimathararitie uruti wira wa kamiti ino, o undu umwe gukorwo na uhinga hari murutire wao wa wira hari kamiti ino.
Kamotho Njenga andikiire mbunge ya bururi akiuria igie na ndereti na thutha ucio president athondeke kamiti iria iguthuthuria mendekithia maya.
Mwaura wa Ndung’u na uhoro makiria.


text:
Kameme FmKameme Fm News
Igoti kwanirira mugomo wa arutani a university ni mugaru wa watho
Igoti ria Labour niriaatha arutani a University cia muingi, aria makoretwo maigiite miro thi, gucoka wira-ini muthenya wa Jumatatu. Oho igoti riu niriatha thirikari yaanirire kigina kiria ikumathukira, ihinda-ini ria thiku 30 cirooka. Arutani acio na aruti a wira makoretwo migomo-ini kwa ihinda ria ciumia 2 kirumaniririo, magiukirira thirikari niundu wa kwaga gukinyaniria ngirimiti iria maiguaniire ya 2013/2017, na kurega kwaririria ngirimiti njeru ya mwaka wa 2017/2022.


text:
Kameme FmKameme Fm News
Tuiritu 8 kugirika thutha wa kugimarithio ni aciari ao mwena wa Mbeere
Tuiritu 8 kuuma itura ria Gicici mwena wa Mbeere south kaunti-ini ya Embu, turi na kigiriko kiingi thutha wa kuhenererio ni aciari ao na gutwarwo kugimario kiahinya. Akiaria thutha kuhonokia tuiritu tuu twa gatagati ka miaka 9-11, kaunti kamicina wa Embu Hellen Maina niaugite aciari eri na cucu umwe nimaikitio ngono riri ekuirwo makiria maracaranio nao.
Munene wa utaarani kaunti-ini iyo Jemimah Wanjiru augite nimaiyukitie ciana icio iria riu ona citarenda kuona manyina ao kuumana na maruru ma kunuhwo kuu.


text:
Markup languages
Thiomi cia kũmaaka mathangu
Ici nĩ thiomi cia kũmaaka mathangũ mũno ma rurenda nĩgetha magĩe na riri wa kũgucĩrĩria maitho na gũthomeka. Thiomi cia kũmaaka mathangu kaingĩ ikoragwo na karakita kũmaaka karakita kangĩ gatahana kwambiriria ga kũmaaka mũisho.
HTML - Rũthiomi rwa kũmaaka mandĩko mareri
HTML nĩ rũthiomi ruria rutamgĩrwo mũno kũmaaka mathangu wa rurenda, rugacokererwo ni XML.
Rũthiomi rwa kũmaka Wikipedia
Wikipedia ndĩtũmagira HTML no itũmgira ruthiomi rwa kũmaaka wikipedia.
== mbere na mwisho wa hediini
Guthoma makiria ruthiomi rwa wikipedia na Gĩthũngũ [1]. Ibuku ria ruthiomi rwa wikipedia nithomekaga buku cia Google ritagwo manual iria nyagikanite [2]
Kugwete
- ↑ wikitext
Wikipedia. Wiki Markup 2012[[1]]
2. Broughton J. Wikipedia manual Ĩria nyangĩkanite ,Oreilla Media, 20008
3. Wikipedia, Wikipedia Tutorial Editing [[2]]


text:
Kameme FmKameme Fm News
Ngavana Waititu kuagira kiene muhuhu wa wagi wa wuiguano gatagati gake na munini wake
Ngavana wa Kiambu,Ferdinard Waititu,ni agiire kiene ati kuri na wagi wa wuiguano gatagati gake na munini wake, akiuga ni uhoro ukoretwo ugitheremio nenda-ini cia kiriu.
Akiaria tabarira-ini ya Arahuka,Waititu augite ona kuri ouguo ngarari cia mahinda kwa mahinda itibatie kuiyukio ta kuhitania,akiuga nomathiite nambere kurutira muingi wira.
Waititu ni athiite nambere na gutariria kwihotora kung’ethanira na unyui utagiriire wa njohi kaunti-ini ya Kiambu.¬†


text:
Kameme FmKameme Fm News
Aruti wira a ngari cia ukuui wa muingi Nairobi kwagira kiene mubango wa thirikari ya kaunti ya Nairobi
Aruti wira a ngari cia ukuui wa muingi Nairobi kwagira kiene mubango wa thirikari ya kaunti ya Nairobi
Aruti wira a ngari cia ukuui wa muingi gatagati ka mucii munene wa Nairobi nimagiire kiene mubango wa thirikari ya kaunti ya Nairobi, wa gwitikiria ngari igiri tu hari oo sacco gukuuira thitinji-ini ihinda-ini ria ndagika ithano hari oo ngari imwe. Aria maritie na njira ya mwanya na metha itu ya mohoro maugite ati watho ucio nduri na mibango mirungiriru kwona thirikari ya kaunti ndihingitie waaki wa iharo cia kwegemia ngari riria itari thitinji-ini. Kuringana na thirikari ya Kaunti ya Nairobi mubango uyu urongoreirie kunyihanyihia muhatikano wa ngari.
Muthenya wa ira Murugamiriri wa mihang’o thirikari-ini ya kaunti ya Nairobi Peter Mbaya niaraniriire kwambiririo kwa mungururio wa kuhitana na aria megukiruka watho ucio, noo gukinyaniria riu mihang’o ya ukuui thitinji-ini itiganite guku Nairobi noo irathie nambere ota mutugo


text:
Kameme FmKameme Fm NewsKameme News
Mutigairi Joseph Kamaru akahurukio muthenya wa Aramithi ituura-ini ria Kaharati Murang’a
Mutigairi muini nguthi Joseph Kamaru akahurukio muthenya wa Aramithi gwake mucii ituura-ini ria Kaharati, kaunti-ini ya Murang’a.
Kuringana na family, igongona ria mitha ya mathiko rigatabanirio kihaaro-ini gia thukuru wa Muthithi Primary na thutha ucio mathiko marumirire.
Family ya mutigairi itongoretio ni Lucy Njeri wa Thayu, nimacokeirie akenya ngatho ni ndumiriri cia wendi mwega makiuga riu nimamenyete Kamaru ndaraari waao mari oike.
Kamaru ahurukire utuku wa muthi wa Gatatu kiumia githiru, thutha wa ndwari ya ihinda iraya.


text:
Kameme FmKameme Fm News
Simon Kimutai kuuga kiama kia eene matatu nikirutiire gugakua andu aria akuru na aria mena mawathe hindi ya githurano
Itemi-ini ria gutigirira andu aingi nimaikia kura uria kwaagiriire, kiama kia eene matatu onakio nikirutiire gugakuua andu aria akuru na aria meena mawathe hatari marihi, nginyagia ceceni-ini cia guikiria kura.
Utungata uyu ukaheanwo muthenya umwe mbere ya githurano na muthenya wa githurano.
Muikariri giti wa kiama kia eene matatu Simon Kimutai niaugite matatu onacio nicigukorwo muhari-ini wa mbere kuhunjia thayu na urumwe hindi ino ya ithurano


text:
Kameme FmKameme Fm NewsKameme News
Ekuru Aukot kuuga he bata wa gutabanio mogaruruku gatiba-ini ya bururi
Mutongoria wa kiama gia Thirdway Alliance Ekuru Aukot augite he bata wa gutabanio mogaruruku gatiba-ini ya bururi no no muhaka gitumi kia mogaruruku macio gikorwo kiri kunyihia murigo kurui mukenya.
Ekuru augite gukiringithanio na mabururi mangi Kenya niguo bururi uria uri na atongoria aingi muuno aguthurwo ni muingi na uguo bata wa kunyihia iturwa icio.
Oho niaugite hari bata atongoria kunanira njugwa niguo gukorwo na mwerekera umwe wigii mogaruruku ma gatiba.
Aukot augite hari budget ya bururi aruti wira a muingi nio makoragqwo makirihwo mucara munene makiria na uguo bata wa kunyihia ngarama iyo.


text:
Ministry ya ugima mwega wa mwiri hamwe na anyiti itemi ruhonge-ini ruru niithundurire riboti igii ugima mwega wa mwiri igii uciari, kuria kuringana na uthuthuria uria wikitwo uronania gicunji kia mirongo ina na ithatu turuma ithano hari igana kia atumia aria aritu nio makuaga mathaa ma utuku hindi iria marathii kwiyohora thibitari-ini itiganite bururi-ini.
Kurinagna na murugamiriri munene ruhonge-ini rwa ugima mwega wa mwiri Joel Ngondi aingi a atumia aria makuaga ni aria mari thi wa miaka 20, kumana na wagi urigitani mukinyaniru.


text:
Kameme FmKameme Fm NewsKameme News
Arugamiriri eri a kambuni ya Edoret packers kurekererio na mbondi
Igoti ria Eldoret niriathanite arugamiriri eri a kambuni ya Edoret packers marekererio na mbondi ya ciringi igiri igana rimwe o mundu, cirai-ini uria umagumiire wa kunyitikana na mahitia ma kwenderia muingi irio buthu.
Mucirithania munene Charles Ombulutsa augire eri acio Raj Kachela raia wa bururi wa Ngeretha na Patel Rajinkant magekinyia mbele ya igoti riu tareki 15 mweri ukite riria cira ucio ugathikiririo.
Eri acio maikirio ngono ni maabitha a ruhonge rwa KEBS hamwe na mabitha a ugima wa muingi birigiceni-ini iria yakuruhanirie maabitha a borithi tareki 24 mweri muthiru kuria mahithukirio na lorry ithatu cia irio mithemba ya micere, maguta na mutu ciothe ithukiire duka-ini yao ya Eldoret packers.


text:
Kameme FmKameme Fm News
Ngavana Ndiritu Muriithi kuuria ahuri biacara makoragwo na maratathi mothe matanambiriria wira
Ngavana Ndiritu Muriithi kuuria ahuri biacara makoragwo na maratathi mothe matanambiriria wira
Ngavana wa kaunti ya Laikipia Ndiritu Muriithi niahinyiririirie ahuri biacara aria mararutithania wira na kaunti iyo gukoragwo na maratathi mothe matanambiriria wira wao.
Aritie uu hindi ya mucemanio na ahuri biacara, kuria augite mathiiri ma aria marutithanitie wira na kaunti iyo nimekurihwo, akiuga nimarageria kuhitana na kwongerereka kwa mathiri kaunti-ini ino.
Oho Muriithi niarutiire mukaana muhiu contractor o wothe ukunyitikana akiheyana ihaki kuri aruti a wira kaunti-ini ino, akiuga aruti wira atano a kaunti ino nimathitangitwo niundu wa ungumania.


text:
Kameme FmKameme Fm News
Munini wa President guukirira ruhonge rwa magoti nikwegemera mwena umwe wa giuteti
Munini wa mutongoria wa bururi William Ruto, o ringi niokiriire ruhonge rwa magoti niundu wa kwegemera mwena umwe wa giuteti bururi-ini. Ruto augite ni kieha kuona acirithania amwe maraatua matua marongoreirie kuhotomia ithurano bururi-ini, niguo makenie atongoria a mung’ethaniro; aria amwe ao ni andu meetainwo.
Niaugite ruhonge rwa ucirithania niruraate wuigiririku waaruo wa gukorwo ruri ruhonge kiumbe, akiuga uyu ni ugwati.
Hau kabere mwandiki wa Jubilee Raphael Tuju niarokiriire mucirithania George Odunga, niundu wa hingo ciothe gutua matua egemanitie na mwena wa mung’ethaniro, akiuga akoretwo agiika uguo, tondu maumite nyumba-ini imwe na senator James Orengo.


text:
Kameme FmKameme Fm News
Arĩmi a mahiu kauntĩ-inĩ ya Laikipia gũtanywo kũgunĩka na ciringi mirioni 17 kũhũrana na ng’aragu
Ruhonge rwa kuramata icigo iria igumagirwo muno ni ng’aragu bururi-ini National Drought Management Authority, runyitaniire na ngwataniro ya mabururi ma Ruraya, ni rukuhuthira kimanjika gia ciringi mirioni 17, guteithiriria arimi a mahiu kaunti-ini ya Laikipia aria mahiu mao mahatiriirio ni ng’aragu.
Abithaa munene wa ruhonge ruu Henry Mustapha niwe uhithuritie uhoro uyu, akiuga mahiu matanyihiire 13,000 nimo mekuheo irio, hamwe na ciana nini iria itakinyitie miaka 5.


text:
Kameme FmKameme Fm News
Mucemanio wa kiama kia Jubilee uria uratanyitwo kuhanika ruciu kwagirwo kiene
Mucemanio wa kiama kia Jubilee uria uratanyitwo kuhanika muthenya wa ruciu ndugatabanio thutha wa kwagirwo kiene na mithingi ati gutiri na njatukano kiama-ini kia Jubilee. Ndumiriri ino irekereirio ni mwandiki munene wa kiama kia Jubilee Raphael Tuju hindi ya giikaro na andiki a mohoro, akiuga kiama kiu kirongoreirie kuhingia itugi inya cia ukuria wa bururi. Tuju arauga muoroto wa kiama ti atongoria kwiguna nakio no indi ni kurehe urumwe na uigwithanio gatagati-ini ka nduriri ciothe cia bururi.
Ona kuhana oro uguo Tuju augite hari bata wa atongoria amwe kiama-ini kiu gutiga guukanirira niguo kuhotithia thirikari ihingie cioneki ciayo kuri Muingi.


text:
Ruriri rwa mathai niruikaine na kuhimbiria unduire ona guthingata gutuarithia nambere unduire uyu kuuma njiarwa imwe nginya iria ingi.
Umwe wa undu uria mahimbagiria na njira nene ni utongoria wa ndundu ya athuri amure wira wao uri gutigirira unduire ndunahuka. No ona kuri o ugwo ruriri ruru nirukoretwo makigia na igutha inene,undu uria uthiite nambere kumatunya atongoria njamba thirikari-ini. Ni muthenya wa kieha kuri ruriri rwa mathaai kuona gwa kahinda ka miaka itano kuuma mwaka wa ngiri igiri na ikumi na igiri atongoria kuuma ruriri ruru nimakoretwo makihuruka na njira iri kiriga.
Mwaura wa Ndung’u ari haha na ndeto makiria


text:
Kameme FmKameme Fm News
Ngirimiti ya wuigwithanio gatagati ka President Uhuru na Raila Odinga iri na uhoti wa kuguciriria onjoria bururi-ini
Ngirimiti ya wuigwithanio gatagati ka Mutongoria wa bururi na mutongoria wa mung’ethaniro, iri na uhoti wa kuguciriria onjoria makiria bururi-ini.
Muhwa uyu wuikitio ni muikariri giti wa urumwe wa MCAs Murang’a Charles Mwangi Ng’ang’a kana Ichagaki 1, akiuga onjoria aria metigagira ndugamano cia kiuteti cia mahinda kwa mahinda bururi-ini riu no mambiririe kuigithia. Ichagaki 1 aririe Kameme ari mwena wa Mombasa.
Gukiri uguo ni oritie atongoria na muingi wa bururi kunyitanira maundu-ini ngurani gutari na muthutukanio wa kiuteti ona kana kinduriri.


text:
Kameme FmKameme Fm News
Andu 3 gukua mutino-ini wa barabara mwena wa Machakos
Andu atatu nimarakuire na angi 4 maramukira urigitani kurumirira mutino wa barabara uria urahanikire hwai wa ira mwena wa Matuu kaunti-ini ya Machakos. Munene wa maobithaa aborithi mwena wa Yatta Edward Kipsang augite matatu iria irakuite athii aya iraumite Mwingi yerekeire Nairobi riria irateire mwerekera na kugaragara .
Borithi ni marethana na ndereba wa matatu iyo uria uthiite riuriro thutha wa gucungiriria mutino ucio.


text:
Kameme FmKameme Fm News
Endia a mabuku a honge cia andu kiumbe guku bururi-ini gucakaya uhotomu wa biacara iyo
Thutha wa rianirira ria thirikari ria kuheana mabuku kuri thukuru cia primary na secondary cia muingi kwambiriria mwaka ukite, endia a mabuku a honge cia andu kiumbe nimacakaite ni uhotomu wa biacara iyo.
Makiaria na metha itu ya mohoro na njira ya mwanya, endia acio maugite matiakuruhanirio hindi ya rianirira riu, riria maugite niricungiriirie wonjoria wa mabuku gutiruka na gicunji kia 90 hari igana makiria ihinda-ini riri arutwo matigitie ciumia nini macoke thukuru.
Riu endia aya nimoritie thirikari irugamie mutaratara ucio niguo kumahe ihinda riiganu ria kwamukira mathiri mao kuuma thukuru itiganite oro hamwe na kwendia mabuku maria matigarite thitoo-ini ciao cia matuka ma wendia.


text:
Kameme FmKameme Fm NewsKameme News
Mutongoria wa thitango cia muingi gukumithia ene ndemu ya Patel na abithaa a thirikari
Mutongoria wa thitango cia muingi niakumithitie ene ndemu ya Patel na abithaa a thirikari ni kuheana mukaana kuri aira ciira-ini wigii ekuirwo 8 aria mathitangitwo na mahitia ma kuraga andu 48 matekwenda.
Uu ni kurumirira ihoya riria ritwaritwo igoti-ini ni wabici ya DPP, rikienda ciira ucio guthamio kuuma Naivasha nginya Nairobi, makiuga ciira ucio niurathogwo.
Ona kuri ouguo mawakili a eene ndemu ya Patel matongoretio ni wakili Tom Ojieda nimookiriire mwena wa thitango ni kwaga kumahe statements ta uria igoti ririga gwathana.
Mucirithani Richard Mwongo augite ihoya riu nirigathikiririo muthenya wa ruciu.


text:
Minister wa maria maturigiciirie Keriako Tobiko niaugite we ndaretigira mikana iria ararutirwo ni agethi a miti thutha wa thirikari kurugamia ugethi wa miti kwa ihinda ria thiku mirongo kenda
Handu-ini hake Tobiko nioritie agethi aya a miti aria mangikorwo mari na mateta mamaneane kuri kamiti ya andu ikumi na mugwanja iria iraruguririo ica ikuhi niguo matangikirwo
Tobiko aririe uu hindi ya uhandi wa miti mutitu-ini wa Ngong kuria maratanya kuhanda makiria ma miti mirioni magana meeri gugikinyiria mwaka wa 2022.


text:
Meru FmMeru Fm Business
Kwaga kwa watho mwega nithina nene iria imite maobica ba bolisi inya
Kwaaga kwa watho mweega nikugwetetwe ta thina nene iria imiite maobica ba bolici inya ya kurua na athukia ki mitambo ya ki riu na ritwa rijeekene muno ta cyber crime..
Murungamiri munene wa rwangi rwa utwiria kana DCI George Kinoti augite ona nyuma ya maobica ba bolici kwithwa beena utalamu uria ukwendekana nibethiritwe bagitukira mathina maingi kurua nabo niuntu bwa kwithwa gutiina watho na muno muno uria wa kwiaria..
Akiaria mbere ya kamiti ya bunge ikonii defense ki mauntu makonii abunge gutumirwa mbica jia waaga nthoni kinoti niauritie bunge itukie watho uria ugatigira bolici bakurua na uthukia uu..


text:
Kameme FmKameme Fm News
Ngavana wa Nyeri Wahome Gakuru kũguthũkio thibitarĩ thutha wa kũgurario mũtino-inĩ wa barabara
Ngavana wa kaunti ya Nyeri DR.Wahome Gakuru niaguthukio thibitari-ini ya Thika level 5, thutha wa kugurara mutino-ini wa barabara ituura-ini ria Kabati barabara-ini ya Murang’a guthii Thika.
Mwandiki witu kuuma Nyeri Karanja Maina niaraniria na munini wa ngavana Mutahi Kahiga na spika wa Nyeri John Kaguchia uria wikinyitie thibitari-ini iyo ya Thika kuria ngavana aratangikirwo. No tuguthii nambere na gukumenyithia maria meguthunduka megii mutino uyu.


text:
Akombi a mbeca mabengi-ini mari na gitumi gia gukunguiya kurumirira bengi nene ya Central Bank kuguithia gicunji kia woi wa ngombo kuuma hari gicunji gia 13.5% kia hau kabere nginya gicunji gia 13%, undu uyu ari kuumana na kugua kwa ngarama ya muturire hamwe na utonga wa bururi gukorwo wikinyiire weega.
Ngavana wa bengi nene Dr. Patrick Njoroge ningi niaugite woi wa ngombo kuri ruhonge rwa onjoria kiumbe niwambatirite na gicunji kia 4.3% gukinyiria mweri wa mugwanja mwaka uyu gukiringithanio na gicunji kia 2.8 kia mweri wa kana mwaka uyu.


text:
Meru FmMeru Fm Business
Matiang’i niameneretie miario ya rutere ruregani na thirikari ya kuuga ati niagutonyera uruti wira wa IEBC
Cs wa kagita ki ministry ya wikaria wa ndani na wathani wa matura Fred Matiang’i niateterete ngwataniro yae na kamiti ya ithuurano na mihaka IEBC gutigira ithuurano nene jia mweri wa 8 ikuuthi nambere na njira ya kuthingata watho.
Matiang’i niameneretie miario ya rutere ruregani na thirikari ya kuuga ati niagutonyera uruti wira wa IEBC.
Akiaria riria akunenkagirua helicopter 2 jia kwongera wikaria matiang niahere akenya mwihoko ati gukethwa kwina wikaria mbere na nyuma ya ithuurano.


text:
Kameme FmKameme Fm News
Andu 3 gukua mutino-ini wa barabara mwena Dandora Nairobi
Andu atatu aria ni mutumia umwe na ciana ciake igiri nimakuite thutha wa kuguthwo ni rori mwena wa Dandora guku Nairobi. Borithi maracungiriirwo kuhuthira mathaa meri kuhatura miiri yao mabati-ini ma rori iyo iria irateire mwerekera iramagutha na kumathinikania mutaro-ini kuuria o nayo iraingirire na kumakomera.
Mitino ino ihanikite o riri murugamiriri munene wa NTSA ruhonge rwa South Rift Isaac Silale, oritie atwarithia a ngari kwihuuga thimindi ngiruku, akiuga utwarithia ngari na thimindi nene niguo kihumo kiria kinene gia ikuu cia mitino barabara-ini.


text:
Kameme FmKameme Fm NewsKameme News
Kihuba kia ndawa cia kurebia muthemba wa Heroine kuhithukio Gicua-ini
Borithi a kuhurana na ndawa cia kurebia mwena wa Gicua-ini nimahithukirie kihuba kia ndawa cia kurebia muthemba wa Heroine iria ni makiria ma kilo 90 kuuma nyumba-ini imwe ituura-ini ria Kikambala thiinii wa kaunti ya Kilifi.
Akiaria na andiki a mohoro murugamiriri wa Kikambala Housing Estate Shahame Asisi augite borithi acio mahithukiire nyumba iyo mathaa-ini ma rucii-ini na athii nambere na gutariria ati nyumba iyo mendeirie mutumia umwe uria thutha-ini akomborithirie mundu ungi.
Borithi no marathii nambere na uthuthuria.


text:
Kameme FmKameme Fm News
Raila kwagira kiene mendekithia ma mabarothi ma mabururi matiganite guku bururi-ini
Mutongoria wa mung’ethaniro Raila Odinga niagiire kiene mabarothi a mabururi matiganite guku bururi-ini, aria meyumiritie na kuuria ngwataniro ya NASA inyite itemi githurano-ini kia muthenya wa Kana.
Raila augite mabarothi aya nimaraingiririra githurano gia Kenya na magabugugia akenya. Mabarothi aya a mabaruri matanyihiire 20, nimakumithirie aria maratharikire maobitha a IEBC aria marathomithagia turani mehariria-ini ma githurano mwena wa Nyanza.
Oho mabarothi aya makoria NASA kuhe gitiyo andu aria marenda gukanaumira guthurana na matikanathararie githurano kiu. Mabarothi megutongoretio ni barothi wa America Robert Godec
Oho mabarothi aya nimoritie muingi wa bururi uthingate watho na uregane kaimana na ciiko ciothe cia kwagarara watho.


text:
Kameme FmKameme Fm News
Arutani kuruhia na gikeno guothe bururi-ini.
Arutani guothe bururini nimamukirite na gikeno itua ria igoti ria ngathi ya iguru ria gukindira mongererwo micaara na gicunji gia gatagati ka 50-60 hari igana. Arutani guku Nairobi nimatabanirie mururungano wa thayu magikenerera itua riu, kuria mathire nginya giikaroini kinene kia Knut kwonania urumwe wao. Kungi nakuo arutani kuma county itiganite nimahinyiriire micaara iyo ikorwo iri akaunti-ini ciao gugikinyiria muthia wa mweri uyu kwaga maage kuhingura thukuru.


text:
Kameme FmKameme Fm News
Thirikari kuambika mubango wa kuhurana na njohi cia ibango
Thirikari yugite ni yambikite mubango wa munguririo wa irabu hamwe na cienderio cia njohi niguo gukuurana cienderio iria irendia njohi itari njitikirie ni watho na itari nginyaniru.
Munguririo uyu uria uguthi nambere kaunti-ini 25 na uu ni kuringana na kaunti kamisena wa Nyeri Fredrick Shisia akiaria na andiki a mohoro nja ya wabici yake hindi ya kwambika mungururuo ucio uria ugukorwo ugithii nambere tauni-ini ya Nyeri umuthi augite riri ni ikereka riakeri thirikari igukorwo ikiambika na njohi ici cia gikuo.


text:
Kameme FmKameme Fm News
Atongoria matiganite kuuma gicigo kia Mt Kenya kwiranira ukuui wa tuhu muthenya wa ruciu
Mubango wa kurihira tigiti aikia kura a kaunti ya Murang’a no ugathii nambere muthenya wa ruciu. Deputy Chief Whip wa Jubilee mbunge-ini ya senate Irungu Kang’ata oritie aria matanyite gukainuka ruciu guthurana magekinyia thitenji-ini gatagati ga thaa ikumi na imwe cia ruci-ini nginya thaa mugwanja. Kang’ata augite matikahota guthii nambere na mihang’o iyo thutha wa thaa inyanya.
Ihinda-ini oriu Kang’ata niakeneire kuremwo kwa igoti ria Supreme gutiria githurano kia muthenya wa ruciu.
Nake ngavana Mwangi wa Iria uria ukunyabaraga mihang’o iyo umuthi oritie akenya aingi a wendi mwega na makiria onjoria kunyita itemi o ta riu niguo akenya aingi kuuma Mt Kenya makeyumiria guikia kura.
Mwena-ini wake mumbunge wa Kiharu Ndindi Nyoro niaugite niagakorwo na mubango ota ucio wa ukuui ruciu. Oho Ndindi Nyoro akauga niathaganitie mubango ungi wa ukuui gicigo-ini giake kia mbunge niguo guteithia akuru kumira.
Nayo kambuni ya Gakuyo Real estate na Ekeza sacco kugerera mutungatiri David Kariuki Ngare niyanirira kurekereria ngari 70 guteithiriria hari ukuui wa aikia kura kwambiriria hwaini wa umuthi.
Kungi nakuo ngavana wa Nyandarua Francis Kimemia rungu rwa unyitaniri na mumbunge wa Kinangop Thuku Kwenya nimerutiire gutigirira aria othe marathie guikia kura matuura matiganite kaunti-ini iyo matigukorwo makiriha niguo gutigirira mutongoria wa bururi niegwatira kura nyingi makiria. Ikinya o ta riu niritacukitio ni murugamiriri wa atumia kaunti-ini ya Kirinyaga Wangui wa Ngirici.


text:
Kameme FmKameme Fm News
Mwiri wa mutigairi Nicholas Biwott gutwaro mucii-ini wa Eldoret
Mwiri wa Minister wa tene mutigairi Nicholas Biwott niukinyirio kiharo-ini kinini kia ndege kia Eldoret kiroko kia umuthi na wamukirwo ni andu a family, arata hamwe na atongoria a giuteti a kaunti cia Uasin Gishu na Elgeiyo Marakwet.
Atongoria matiganite matongoretio ni ngavana wa Uasin Gichu Jackson Mandago na Alex
Tolgos ni amwe a ateti aria maamukirire mwiri ucio uria utwarirwo imwe kwa imwe nginyagia cukuru-ini wa Maria Soti mwena wa Keiyo South kuria muingi ukuheo mweke wa kwirorera.
Tolgos ni amwe a ateti aria maamukirire mwiri ucio uria utwarirwo imwe kwa imwe nginyagia cukuru-ini wa Maria Soti mwena wa Keiyo South kuria muingi ukuheo mweke wa kwirorera.
Igongona ria mathiko ritanyitwo gutabanio muthenya wa ruciu gicagi-ini gia Toot Keiyo South.


text:
Kameme FmKameme Fm News
Murugamiriri munene wa ruhonge rwa guthurima wiigiririku wa indo na maabitha angi 8 a ruhonge ruru guikio ngono
Murugamiriri munene wa ruhonge rwa guthurima wiigiririku wa indo Charles Ongwae na maabitha angi anana a ruhonge ruu nimaikirio ngono thutha wa cukaru wiina thumu kwirikana uri guku bururi-ini. Anene acio matwarirwo giikaro-ini kinene gia CID kuhunguo mahuri. Guikio ngono kwao gukite riri uhoro ucio wa cukari ugayukanitie maminister eeri Aden Mohammed na Fred Matiangi iguru wigie thumu wa mercury na copper uria urerikana uri cukari-ini ucio.


text:
Taiiri nguru cia ngaari no cionekane ta kindu gitari kiene maithoini ma aingi aitu, no kuri Shihan Kinyanjui kuuma ituura ria Rhonda kaunti ya Naikuru ni ahotete kuhuthira taiiri ici guthondeka indo mwanya mwanya cia magemio.
Kinyanjui uria uri na ukuru wa miaka mirongo itano akoretwo akihuthira taiiri ici guthondeka indo cia kugemia micii ya andu o undu umwe na macukuru imwe cia indo ta ici ari nyungu cia mahua, micuha ya ciana undu uria arauga niumuheaga uboco wake wa o muthenya na kumuhotithia kwagirithia muturire wake.
Mwandiki witu Wangui wa Ndirangu ena riboti ino makiria.


text:
Kameme FmKameme Fm News
Mihang’o ya umomori wa manyumba gukumithio na njira nene
Mihang'o ya umomori wa manyumba gukumithio na njira nene
Ateteri aa ihoto cia muingi nimatabanirie mururungano guku Nairobi makimenereria umomori wa nyumba uria uratabanio ituri itiganite cia bururi. Arurungani acio marauga umomori ucio niuthararitie mihang’o ya wonjoria oro hamwe na mihang’o ya mathomo na makiria riri arutwo matanyitwo gutabania igeranio cia gibururi muthia-ini wa mwaka uyu. Arurungani acio aria mareita “urumwe wa icagi” kana muungano wa vijiji, ningi nimahurire kambi nja ya wabici cia minister ya ukuui James Macharia niguo amukire mateta mao


text:
Maabithaa a borithi aria matwarirwo mihang’o-ini ya kuiga ugitiri caounty-ini ya Laikipia na Samburu nimamenereirio nikiria kuratuika nimararathire na kuraga ng’ombe magana mana cia arithia a kuuma Samburu aria maracokanagiria county-ini iyo kuuma Laikipia imathiro-ini ria nyeki.
Kamiti ya uiguano na urumwe NCIC, ene mahiu oundu umwe na atongoria a nduriri iria iriithagia mahiu nimoritie thirikari yoere ikinya maabithaa a borithi aria maratabanirie ndeto ino makiuga ene mahiu macio matigitwo matari na wagwika.
Uhoro makiria na Wanjiru wa Njuguna.


text:
Arigitani thibitari-ini ya Kenyatta matiathingatire wuigiririki na mitaratara iria igathikitwo hindi iria makunurire kiongo kia mundu uria utagiriire guthinjwo undu uria watigire arwaru mari na hahu thibitari-ini iyo.
Miario ino irekereiirio ni arugamiriri a board ya kuramata arigitani guku bururi-ini KMPDB riria meguikinyitie mbere ya kamiti ya mbunge igii ugima wa mwiri iria irathuthuria uria arigitani thibitari-ini ya Kenyatta mathongomanirie mitaratara yao na guthinja mundu uria utagiriirwo guthinjwo.
Oho board ino riu niyugite niiguthondeka kamitii ya mwanya ya guthingatithagia wuigiririku kuri mandagitari.


text:
Minister wa ugima wa muiri ndagitari Cleopas Mailu niarugamitie kwa ihinda itua ria NHIF kuri akenya kuhuthira card ciao cia NHIF maita mana o mwaka.
Kuringana na ndumiriri iria Mailu atumite nyumba-ini cia mohoro augite ruhonge rwa ugima wa mwiri hamwe na anyiti itemi aria makuruhanitio nimekunanira njung’wa kumenya gitumi kia marute murugamo ucio.
Mwihaki wa Kamau ari na uhoro ucio makiria.
Minister wa ugima wa muiri ndagitari Cleopas Mailu niarugamitie kwa ihinda itua ria NHIF kuri akenya kuhuthira card ciao cia NHIF maita mana o mwaka.


text:
Kameme FmKameme Fm News
Thirikari kwanirira muthenya wa ruciu ta muthenya wa kuhuruka
Thirikari niyanirira muthenya wa ruciu mweri 25.10.2017 ta muthenya wa kuhuruka niguo muingi ukanyita itemi githurano-ini muthenya wa aramithi mweri 26.10.2017. Minister wa ihinda wa ugitiri Dr.Fred Matiang’i niwe wanirira uu kugerera ngathiti-ini ya thirikari. Muthenya wa ira Matiang’i niaraugire thirikari niihandite weega gutigirira githurano nigiatabanio na njira ya thayu na araruta mukaana kuri uria ungigeria guthararia mibango ya githurano kiu.


text:
Kameme FmKameme Fm News
President wa tene Daniel Moi gucooka bururi-ini kuuma thibitari bururi-ini wa Israel
Mutongoria wa tene wa bururi uyu Daniel Toroitich arap Moi ni acokete bururi-ini kuuma thibitari-ini imwe bururi-ini wa Israeli kuuria arathiite guthurimwo ugima wake wa mwiri.
Moi arakinyire bururi-ini thaa 8:00pm wa ira na kwerekera mucii-ini wake wa Kabarnet Gardens.
Moi wa ukuru wa miaka 93 arerikana arathiite kurigitwo thina wa iru thibitari-ini ya Ichalov mucii-ini wa Tel Aviv, na arathiite na ndagitari wake David Silverstein na muriu Seneta wa Baringo Gideon Moi.


text:
Kameme FmKameme Fm News
Atongoria a nyumba kumi matikuheo matharaita ta uria gukoretwo gukiendekithio
Atongoria a nyumba kumi matikuheo matharaita ta uria gukoretwo gukiendekithio
Atongoria a nyumba kumi matikuheo matharaita na mworoto wa kugacirithia ugitiri matuura-ini ta uria gukoretwo gukiendekithio kuona wira wao ni wa gukinyia ndumiriri kuri atongoria aria me ngathi ya iguru thirikari-ini.
Ndeto ino itamburukitio ni Regional kamishna wa gitaru gia gatagati wa bururi Wilson Njega, na uria ugite mutaratara wa nyumba kumi ndwitikiritio kiwatho gutabania miungururio ya kuhurana na ciiko cia umaramari miena-ini iria marugamagirira.
Njega augite wira wa atongoria acio nikungania ndumiriri ciigii ugitiri na gutigirira niciakinyirira anini a macibu aria nao megutigirira mitaratara iria yambikitwo kung’ethanira na ciiko iria ikoragwo mugaru na watho nimarumirirwo niguo guciihukia kaimana.


text:
Kameme FmKameme Fm NewsKameme News
Maabitha a borithi guikia ngono raia atano a kuuma bururi-ini wa China
Maabitha a borithi guku Nairobi nimaikirie ngono raia atano a kuuma bururi-ini wa China thutha wao kunyitikana na indo iria cingikorwo ugwati munene hari ugitiri wa bururi nyumba-ini imwe mwena wa Lavington.
Hamwe na indo iria atano acio mauma nacio ni matonyo ma mbiraru, laptops, machine ngurani cia guthurima cuma, na thimu cia moko cia borithi. Atano acio metereire kuhamurithio imwe kwa imwe nginyagia bururi-ini wa China.


text:
Kameme FmKameme Fm News
Abithaa umwe wa borithi kuraga munini wa OCS mwena wa Makueni
Abithaa umwe wa borithi wa ceceni-ini ya Wote kaunti-ini ya Makueni nioragire munini wa OCS wa ceceni iyo niwe Dennis Wanjala, na aguraria aruna ake eri thutha wa kumahura rithathi na thutha-ini ethara akuite mucinga wa AK47 uria ahuthirire kugera ngero icio.
Agikira uhoro ucio mukonde OCPD wa Wote Bosita Omukolongolo arauga ngero iyo itabanirio utuku wa gukia umuthi riria maabitha acio mekwendaga guthii kuhura birigiceni mwena ucio wa Wote. Ihinda-ini oro riu ndagitari munene thibitari-ini ya Makueni Emmanuel Laiposha arauga maabithaa acio eri nimakinyirio thibitari-ini iyo mena nguraro cia rithathi, kuuria umwe arathitwo kuguru na ungi ngingo.


text:
Kameme FmKameme Fm News
Mangavana kuuria thirikari guteithiriria family cia aria marakuiriire mutino-ini wa barabara Marigat
Mangavana a kaunti cia Baringo Stanley Kiptis na murunawe wa Turkana Josaphat Nanok, nimoritie thirikari nene guteithiriria family cia andu 23 aria marakuiriire mutino-ini wa barabara ya Loruk guthii Marigat.
Oho ningi makoria bill ya thibitari ya aria maragurarire irihwo ni thirikari nene niguo kuhuthahuthiria family icio ngarama. Mangavana aya maugite andu aya marahuthirite lori ya borithi amu icigo icio ni igumiirwo ni uhaguku wa ugitiri.
Aingi a aria marahutirio ni mutino ucio nimatarainie na aingi maraumite ituura rimwe. Mutino ucio urahanikire thutha wa lori iyo iria irakuite andu 41 ari hamwe na maabithaa atano a borithi kugarara riria irethemaga kugutha ruru rwa mburi barabara-ini.
Nakuo mocari-ini ya Molo family na arata a mbandi ya aini 7 aria marakuiriire mutino-ini wa barabara mwena wa Totally barabara-ini ya Naikuru guthii Eldoret, nimarekinyirie gukuurana miiri. Nao aria marahonikire magatariria uria maragite guthiina ngaari imwe kuona matingiraiganiire.


text:
Kameme FmKameme Fm News
Ngavana wa kaunti ya Machakos Dr. Alfred Mutua kwamura aminista 7 thirikari-ini yake
Ngavana wa kaunti ya Machakos Dr. Alfred Mutua niamurite aminister 7 thirikari-ini yake onathengia wa mbunge ya county iyo kung’athia kwariria ndereti ya kuhitukia kana kuregana na maritwa mao. Mutua augite ni kieha mbunge iyo kwaga guthingatithia wuigiririki wao, ona thutha wa maritwa macio guthuthurio na kuhitukio. Ngavana uyu arauga mawira maingi nimakomete niundu wa iturwa icio cia mainister gukorwo citari na arugamiriri.
MCA a county iyo marauga Dr Mutua agiriire kwamba gweterera itua ria ciira uria ambikite igoti-ini ria Supreme, thutha wa igoti ria gucokia ciira riiko guteyaniria uhotani wake wa githurano kinene kia mwaka muthiru.


text:
Kwa ihinda ria thiku ithatu riu, aikari a Kariobangi ya rugongo mwena wa Lite industries makoretwo na kigiriko kinenene thutha wa muberethi wa guthereria maai ma giko guturika muthenya wa keri mathaa-ini ma thaa ithano na thutha wa guthondekwo utuku muthenya ucio maratuthuka ringi muthenya wa ira.
Undu uria ucungiriirie aikari na ahuri biacara a Kariobangi North mwena wa Lite industries gukorwo magitara hathara iria matiite thutha wa miberethi iyo guturika na kuingiria maai ma giko manyumba-ini na biacara cia andu kuria maai maya ma giko maraingirire nyumba-ini cia andu mabiacara na kwaraha barabara-ini muthi wa ira.


text:
Minister wa maundu ma nanja wa bururi wa Amerika Rex Tillerson nierigiriirwo gwikinyia guku bururi-ini muthenya wa rucio iceera-ini riake mabururi-ini matano ma Afrika.
Kuringana na murunawe wa maundu ma nanja guku bururi-ini Amb Monica Juma, Tillerson uria wambiriirie iceera riake bururi-ini wa Ethiopia umuthi nierigiriirwo gugatabania miario na mutongoria wa bururi Uhuru Kenyatta maundu-ini megii ugitiri, kugacirithia urumwe wa mabururi maya meri hamwe na mangi, mbere yake gucokereria iceera riu mabururi-ini ma Djibouti, Chad na Nigeria.


text:
Meru FmMeru Fm Business
Uchumi bwa Kenya butinainite Kinya nyuma ya nthiguru iji kwithirwa iri siasene gwa kagita
Kinya nyuma ya nthiguru kwithirwa iri siasene gwa kagita uchumi bwa nthiguru butinainite.Jaja ikuringana na minister wa kigina Henry Rotich uria ugite utonga bwa nthiguru butiringithitue nauga kwongereka kwa ngarama ya into bia bata,ugchinjania bwa mbeca na rates cia bank itichinjitie gwa kagita kau.
Nacokete aregana na ntento ati nthiguru ina mubango jwa kuromba mbeca kuuma ome ya nthiguru nauga nthiguru noirungamire miradi ya bata aja nthigurune.
Kagitene o kau nauitie ritana ria Nasa ria kurega gutumira into bia kambuni naa nauga ritiringithia kambuni iu kinya anini.


text:
Kameme FmKameme Fm News
Ngavana Mike Sonko ni ateteire umomori wa ibanda mucii-ini munene wa Nairobi
Ngavana wa Nairobi Mike Sonko niateteire umomori wa ibanda iria ciakitwo mikira-ini ya barabara, na cieheri-ini ingi iria itaagiriire, akiuga ni mutaratara wa gutheria mucii munene wa Nairobi.
Akiaria mwena wa Kangemi guku Nairobi hindi ya mihang’o ya gutheria gicigo kiu, Sonko nioririe ma-MCA a mucii wa Nairobi metheme kuingiria uteti uhoro-ini wa umomori wa ibanda.
Handu-ini ha uguo niamooririe moonganie maritwa ma andu aria mamomoreirwo ibanda ciao niguo thirikari ya kaunti imenye uria ikumateithia.
Sonko niaheanire mukaana kuri andu aria maakite nyumba ciao hugururu-ini cia njuuwi guku Nairobi, hamwe na iguru ria miberethi ya gute giiko.


text:
Kameme FmKameme Fm News
Mwaniki Kwenya kumenereria nguui iria ireyumiria micemanio-ini ya uteti
Muhuraniri ubunge gicigo-ini gia Starehe na kiama Maendeleo Chap chap Mwaniki Kwenya, niamenereirie ngui iria ireyumiria micemanio-ini imwe ya uteti bururi-ini iria irakuruhanio na mbeu njithi.
Kwenya augite mbeu njithi mari na itemi inene ria kunyita hari uthii wa nambere wa bururi uyu, na uguo matibatie gwitikira kuhuthirwo uuru ni ateti guitana thakame.
Ihinda-ini oriu Mwaniki Kwenya oritie aikia kura guthurima ikiro cia atongoria kugerera ciiko ciao ithenyaini ria kumarora tu mithingi ya ciama.
Ritana ota riu ria guthingatithia thayu nirihinyiriirio ni muhuraniri MCA atari na kiama wodi-ini ya Roysambu Benson Mwari Kuyu.
Akiaria mwena ucio Kuyu augite nguui cia muthemba owothe ciaya gucungiriria kuura gwa kura andu amwe mangithama.


text:
Kameme FmKameme Fm NewsPeople Daily
Ngavana Alex Tolgos kurutira endia a dawa cia kurebia mukaana
Ngavana wa kaunti ya Elgeiyo Marakwet Alex Tolgos hamwe na kamishona wa kaunti iyo Abdulahi Galgalo ni marutite mukaana wa kuhurana na dawa cia kurebia oro hamwe na njohi cia ibango ihinda-ini ria thiku 30 ciukite.
Atongoria acio marauga njohi cia ibango oro hamwe na dawa cia kurebia ni irahotomia mathomo cukuru-ini ya Iten Secondary na Tambach secondary.
Makiaria mari mwena wa Iten atongoria aya ni maugite aruti wira ngurani thukuru-ini icio ni marathuthurio na icaa-ini ikuhe ni meguikio ngono ni undu wa kunyita itemi hari wendia wa dawa cia kuebia na kuri arutwo.


text:
Meru FmMeru Fm Business
Gutithirwa na uringi bwa mbica kana ujukia bwa Video mathikoni ma Bethuel Kiplagat narua
Gutithirwa kwina uringi bwa mbica kana Video Mathikoni ma uria waari mukariri giti wa kamiti ya TJRC Bethuel Kiplagat. Antu bawe ba mucie baugite barienda igongona ria mathiko mawe riria ririgiritwe kwithirwa umunthi kanisene ya St Marks nteere cia Westlands aja muciine jwa Nairobi rithirwa riri na witho.
Amwe na bubu, mbica na video cia mathiko ikanenkanirua kiri nyomba cia nteto kagita karia mathiko mau makathira. Kiplagat akuire kiumia kithiru kuumania na ndwari ya kagita kaaaraja ena mianka 80 cibitarine ya Nairobi.


text:
Mutongoria wa mung’ethaniro Raila Odinga niaugite haaro ya kurua na ungumania ndiguthiraga ya tiira akiuga niguthii na mbere gutigiriria aria oothe mahahamiite indo cia muingi nimoerwo ikinya.
Akiaria ari mwena wa Nyamira Raila niaugire nigugutabanio kiungano gia kwaririria makinya maria magiriirwo kuoywo kuhurana na ungumania kiaria muingi ukaheywo mweke kwaririria ndeto ino ira ni ndamathia igumiire bururi.
Miario ya Raila yukite riri thirikari ithiite na mbere na birigiceni ya kunyita arugamiriri anene a honge ngurani cia thirikari magikuo nimaungumanitie


text:
Kameme FmKameme Fm News
Raila Odinga kwendekithia maciira mothe ma ngukumio mekirirwo mituki
Mutongoria wa mung’ethaniro Raila Odinga arenda mbaara ya ngukumio ndigatigithirio na ithii nambere kunyitithio thing’a ona makiria. Raila ningi niendekithitie maciira mothe ma ngukumio mahanyukio na aria manyitikana mohwo njera gutari kumairiria. Ekwaragia riria eguthiite kumiriria family ya mutigairi seneta wa Migori Ben Okello Oluoch mucii gwake guku Nairobi. Seneta ucio akahurukio tareki kenda mweri ukite kanti-ini ya Migori.


text:
Kameme FmKameme Fm News
Kanini Kega kwenda Aden Duale na John Mbadi mathuthurio
Muikariri giti wa kamiti ya wonjoria na iganda bururi-ini na uria nowe mumbunge wa Kieni Kanini Kega, nioritie honge cia uthuthuria itongoretio ni kamiti ya kuhitana na ngukumio EACC, munene wa ruhonge rwa DIC George Kinoti, guthuthuria ambunge aria marerikana maramukirire mahaki niguo kuguithia riboti ya kamiti ya hamwe iria irathuthuragia kana cukari uria uri bururi-ini uri na thumu kana ca.
Kanini augite mutongoria wa aria aingi mbunge-ini Aden Duale na mutongoria wa aria anini John Mbandi, nio mabatii gukorwo muhariini wa mbere guthuthurio, kuona nio maari a mbere kuregana na riboti iyo.
Kanini augite ni kieha kuona ambunge ona matinarora riboti ya kamiti yake amu nimahakitwo niguo mamiguithie.
Kumana na githagathago giki nao masenata maugite nimehariirie guthuthuria uhoro wa cukari ucio niguo akenya mathererukirwo kana cukari ucio ni ugwati ugima-ini wao wa miiri.
Magitongorio ni munini wa muhuri mucarica mbungeini ya senate Irungu Kang’ata, maugite mari na uhoti wa guthuthuria mbara nginyo nginyagia kugie na utheri.


text:
Ndege
Matemo Tekinoronjĩ ya ndege ya njĩrĩrie ĩĩ macini cietagwo glinder ĩria cia thondekirwo nĩ Wright brothers.
Contents
Mithemba ya ndege[edit | edit source]
Ndege cia kĩbĩrĩrĩki
Ndege cia ciana[edit | edit source]
Ithondekagwo nĩ ciana ĩgĩtũmira mahuti ma mabebe. Mahuti meri ma rectangle mayitithanagio na ngũcũrũra mĩhari ĩrĩ na kuĩgĩria rĩu rĩngĩ hau gatagatĩ. ĩrima rĩgatũrũwo hau gatagati na kamũti kũigirĩo ho. Ndege ĩno Kana gatekerega na kurĩa ruhuho rurauma koete ndege na ĩguru.
Ndege cia maratathi[edit | edit source]
Maratathi nĩ matumagirwo nĩ mainjinia gũthondeka indo cia kugeria iria ciĩtagwo prototype na Gĩthungu. Ndege cia ciana cia maratathi onacio nĩkoragwo kwo ta iria cionanĩtio wiki Junior [[1]]
Kambuni cia gũthondeka ndege cia biacara[edit | edit source]
Boeing ithodekagirwo USA
AirBus ithodekagirwo mabururi ma Eastern Europe
Mabũrũri mathondekaga ndege cia mbiacara[edit | edit source]
USA, Chaina, Russia, Brazil, Germany.
References[edit | edit source]
1. Big book of fun experiments/Paper experiments http://en.wikibooks.org/wiki/Wikijunior:Big_Book_of_Fun_Science_Experiments/Paper_Helicopter 20 June 2011


text:
Kameme FmKameme Fm News
IEBC gucookia cira riiko wigii ucabithia wa maratathi ma kura cia upresident
Kamiti ya ithurano na mihaka IEBC niicoketie riiko kurumirira itua ria igoti, ria kuregana na gucabithio kwa maratathi ma kura cia upresident ni kambuni ya Al Ghurair, gukiirikana muingi ndwaheirwo mweke wa kunyita itemi mihang’oini ya uheani wa tender.
Muikariri giti wa IEBC Wafula Chebukati kuhitukira ndumiriri, niaugite oho ningi nimatabanitie gucemania na ahuraniri giturwa kia upresident muthenya wa Jumatatu, na mathikiririe mawoni ma muingi tariki 11 na 12, mweri uyu. Chebukati augite kamiti yake niihotorete gutabania ithurano cia ma kihooto na waragania.


text:
Kameme FmKameme Fm News
Ndumiriri ya thayu kuhunjio hindi ya mahoya ma buriri kiharo-ini kia Afraha Nakuru
Ndumiriri ya thayu na urumwe niyo iratindire ikihunjio mahoya-ini ma kuhoera bururi, riri githurano gia gucokerwo kia upresident gitigitie thiku 2 gitabanio.
President Uhuru Kenyatta na munini wake William Ruto nimaranyitaniire na etikia a ndini ciothe aria maragomanite kiharo-ini kia Afraha mwena wa Naikuru makihoera bururi. President niaratongoririe mahoya na arahoya urekeri ithenya-ini ria akenya.
Ihinda-ini oriu President niaroririe akenya othe guthingatithia thayu na andu maikaranie na urumwe.Mwena-ini wake munini wa president William Ruto arauga ari na umiriru ati mahoya ma akenya nimekuruta wira.Igongona riu ria mahoya riratongoragio ni mutungatiri Teresia Wairimu.


text:
Kameme FmKameme Fm News
Ngwataniro ya COTU gutetera Uhuru
Ngwataniro ya aruti a wira bururini ya COTU, niiteteire president Uhuru Kenyatta kuumana na ungumania uria ugumiire thirikari, ikiuga thiina munene uumanite na andu aria mathiururukiirie president. Akiaria mwena wa Naivasha, Atwoli augite ni kieha kuona Uganda iina uhoti wa kwenderia Kenya sukari, o riri utonga wa bururi wa Kenya, ni munene gukira wa Uganda. Niaugite Uganda ni gutheka iraatheka, yoona uria nditimurano ya sukari icacite bururini.


text:
Umbi wa Ngai ni imwe cia indo iria cianakorwo ikirehera bururi utonga wa mwanya kuumana na agendi, no umbi umwe ona akenya manakorwo matekumenya gukorwo kwagwo guku bururi-ini.
Maita maingi tui ndaraca iria ciakagwo na moko ma andu iria ihotithagia andu gukira handu hari rui, undu uria ni mugaru na mamwe ma magegania ma Ngai maria mari gicigo-ini kia umbunge gia Gatanga kaunti-ini ya Murang’a.
Wangui wa Muiruri niacerete mwena wa Gatanga naniaraturehera riboti ino igii ruma thi kana ndaraca ya Ngai.


text:
Meru FmMeru fm news
Aciari kurombwa batigetikiirie aana bao beeta kiri irabu
Nyuma ya cukuru nyingi kwingwa kiumia kithiru aciari riu niboritue bamenyeere aana bao muno muno batikathie nyombani cia ikeno kana irabu.
Kuringana na munini wa Kaunti kamishona wa Nyandarua ya gatagati Gideon Oyagi, aritwa batibaterie kwithirwa bagitaga kwona Cinema kana irabu no babaterie gutetheria aciari mawirani ja mucie na kuthoma.
Oyagi augite namba nene ya aritwa baria bethiritwe bakirega cukuru ni nthaka na kwogu ibabaterie kumenyererwa na gutaarwa batikeje kuithungiria mitugoni itiagirite ta kunyua nchoobi na kinya gutumira ndawa cia mbogita ta bangi.


text:
Kameme FmKameme Fm NewsKameme News
President Uhuru guteaniria ritana ria kugarura gatiba niguo guthondeka iturua makiria
President Uhuru Kenyatta niateaniirie ritana ria kugarura referendum niguo guthondeka iturua makiria. President arekereirie miario iyo igongona-ini ria kuruguria mihango ya gutheria mucii wa Nairobi. Mumbunge wa Makadara George Aladwa, niwe ukugite president Uhuru Kenyatta ndagiriire gukainuka thutha wa term yake guthira, no handu-ini hoguo agathii nambere na gutungatira muingi.
President augire undu uria uri mbere ya thirikari yake ni gutungatira mukenya,no ti ugaruri wa gatiba kana guthii nambere na uteti wa mwaka wa 2022
Makiria moguo, Kenyatta niaugire aria magukorwo makienderia akenya mutu na thogoro wa iguru,nimakuoerwo ikinya ni thirikari, akiuga thogora wa mbembe niurikitie kugwa.
Ningi president nionekire kwaga kuiganira na ngucanio ya maai, iria ituthukite gatagati ka ngavana wa Muranga Mwangi wa Iria na ngavana wa Naiorbi Mike Sonko,akiuga mai matige kugucanio tondu ni utonga wa mundu wothe


text:
Kumana na mukaana uria warutirwo ni thirikari wa utemi wa miti riu andu aingi nimakoretwo magietha njira ingi cia gukinyaniria mihang’o yao ya urugi kwona thogora wa makara na ngu niwongererekete na gikiro kinene.
Thukuru wa muthingi wa Mukuru kwa Njenga uria uri gicigo-ini kia umbunge kia Embakasi ya muhuro ni umwe uhimbiirie uhuthiri wa Biogas ukihuthira kioro gia thukuru nagukorwo na uguni munene amu nimahotete kunyihia thogora wa urugi hamwe na uhuthiri wa hinya wa thitima.
Wanjiru wa Njuguna niacerete thukuru-ini uyu na agatuhariria riboti ino.


text:
Kameme FmKameme Fm News
Arwaru gucakaya kuumana na wagi wa maai thibitari-ini ya Endarasha kaunti-ini ya Nyeri
Arwaru thibitari-ini ya Endarasha Kieni kaunti-ini ya Nyeri na makiria atumia no gucakaya maracakaya kurumirira wagi wa maai thibitari-ini iyo. Riu atumia na makiria aria marekinyia thibitari-ini iyo na mworoto wa kugia ciana ni maragia na ihinda iritu amu matirona maai ma gwithamba. Kurumirira uhoro uyu riu aria marathii kuona atumia acio marathii mamakuwiire nginyagia maai no aria marathinika makiria ni aria matari na andu a guthii kumona thibitari-ini.
Mwena-ini wao arigitani thibitari-ini iyo onao maugite nimarathinika muno kurumirira thina ucio amunimabatie gwithamba moko mahinda kwa mahinda hindi iria maratungatira arwaru.


text:
Kambuni ya maai na utheru kaunti-ini ya Nakuru niayambiriirie tabarira ya guetha njira ingi cia guetha mwaki wa kuruga na uguo guthaitira uthukangia wa mititu, tabarira iria riu imahotithitie kugia na kanya ga kurugamirira bururi hari macindano ma o mwaka ma Postcode lottery greeen.
Tabarira ino ikoretwo ikiguciriria mabururi matiganite thiini wa thi kuria riu icaguritwo macindano-ini ma mwaka uyu maria maharagiririo ni Dutch Lottery ruhonge ruria ruteithagiriria onjoria aria mari cioneki cia mwanya cia biacara gukinyaniria cioneki icio.


text:
Mawakiri a mutongoria wa bururi Uhuru Kenyatta nimaneanire macokio mao megii maciira maria mandikithitio igoti-ini ikaru makiregana na maumirira ma githurano kihituku gia tariki mirongo iri na ithathatu.
Wakiri Fred Ngatia niwe uratongoria timu ino ya mwakiri a President Kenyatta na mekumagaritio ni hamwe na mwandiki munene wa kiama kia Jubilee Raphael Tuju.
Angi maneanire macokio mao umuthi ni hamwe na akamiti ya ithurano na mihaka bururi-ini IEBC kuhitukira mawakiria ao, riri ciira utanyitwo guthikiririo kiumia-ini giki kirambiriria, ta uria mwandiki witu Mwaura wa Gunya aratutariria.


text:
Kameme FmKameme Fm News
Thirikari kwambiriria kambi-ini ya kuhitana na unyui wa njohi cia ibango na ndawa cia kurebia bururi-ini
Thirikari ni ikwambiriria kambi-ini ya mwanya ya kuhitana na unyui wa njohi cia ibango na ndawa cia kurebia bururi-ini.
Minister wa ugitriri Dagitari Fred Matiang’i augite unyui wa njohi cia ibango niwongererekete na gikiro kinene na gwatha borithi, macibu na atongoria a makanitha kunyitanira hari kuhurana na ugwati uyu.
Oho Matiang’i niendekithitie watho ucenjio niguo wendia wa ndawa cia kurebia utuwo ihitia inene ringicungiriria mundu kuohwo maisha.


text:
Kameme FmKameme Fm News
Macibu eri kuheo mukana wa gutigithio wira mwena wa Njoro ni kunyua njohi mari wira-ini
Macibu eri nimahetwo mukana wa gutigithio wira mwena wa Njoro, thutha wa gukuruhanio na mutugo wa kunyua njohi mari wira-ini.
Munini wa kaunti kamishna wa mwena ucio Paul Githinji augite niamukirite cigie macibu acio aria augite makuriirwo maitho makiria, na maga gutiganiria mutugo ucio thi-ini wa thiku nini ciukite nimegutigithio wira.
Ihinda-ini oriu Githinji nioritie macibu gukorwo mari maitho kuhonokia muingi kumana na turia nime turia turenderia andu migunda ya ngungo mwena ucio wa Njoro.


text:
Magoti matiganite bururi-ini nimathiite nambere kuruta matua megii macira ma ithurano o riri mihang’o ino ikuhiririirie gutirihwo gatatu ga kiumia giki .
Umuthi igoti inene mwena wa Siaya nirikindirire uhotani wa ngavana Cornell Rasanga, nakuo guku Nairobi igoti inene riekira mukonde uhotani wa mubunge wa Starehe Charles Kanyi kana Njagua.
Kungi na kuo mwena wa Gem, igoti inene nirihitukirie uhotani wa mumbunge Elisha Odhiambo.
Na ta uria mwandiki witu Kimemia wa Mwangi aratariria kuri ahotani ciuma ngemi na nduhio na kuri ahotwo makagathikwo kimanjika kinene kiam mbeca gia kurugamirira ngarama ya cira ucio.


text:
Atongoria a makanitha kuuma mwena ruguru nimoritie mutongoria wa bururi Uhuru Kenyatta aheyane ugitiri wa kuigana muthenya wa Kana hindi ya githurano gia gucokerwo.
Atongoria aya matongoretio ni George Omolo nimoritie Raila Odinga etikire akenya magathurana kwona wee nieyeheretie kihitahitano-ini kia upresident.
Oho nimamenereirie mirurungano iria ikoretwo igithie nambere icigo-ini iria mutongoria wa mung’ethaniro anyitagwo mbaru na kuuria mbeu njithi matigetikire kuhuthirwo ni ateti kurehe nguii bururi-ini.


text:
Kameme FmKameme Fm News
Francis Mwangangi kuuga muingi wa Ikamba-ini uri weru-ini wa giuteti
Francis Mwangangi kuuga muingi wa Ikamba-ini uri weru-ini wa giuteti
Muingi wa Ikamba-ini uri weru-ini wa giuteti, undu uria ucungiriirio ni kwaga gwibanga na njira igwete ya giuteti.
Uhoro uyu waniriirwo ni uria urari mumbunge wa Yatta Francis Mwangangi akiuga muingi wa ikamba-ini ndui kana wi thirikari-ini kana mwena wa mung’ethaniro.
Gukiri uguo Mwangangi agataara atongoria kuuma mwena ucio kugia na ubaciriri magicurania mwerekera uria mekuiyukia mbere ya 2022, kuona mahota gwikora nduma-ini o ringi.


text:
Kameme FmKameme Fm News
Ekuirwo a wuici guikio ngono Eldoret na sim card itanyihiire 20,000
Ekuirwo anana a wuici kugerera mitambo ya kiriu nimaikitio ngono ni borithi ituura-ini ria Pioneer mwena wa Eldoret kuria sim card 20,000 na thimu cia moko 300 ihithukitio.
Agikira ndeto iyo mukonde kamanda wa borithi Uasin Gishu Augustine Nthumbi niaugite anana acio makoretwo makiandikithia raini cia thimu mugaru na watho, na nimakoretwo makiungania uhoro wa bata wa akenya amwe kuri wabici imwe cia muingi.
Oho ekuirwo acio marerikana nimakoretwo makihuthira indo icio, gwetha ndeto cia bata nginya kuma rejistaini cia aikia kura.


text:
Kameme FmKameme Fm News
DP William Ruto kuuga thirikari ya Jubilee niikunyitithania muingi wa bururi
Munini wa mutongoria wa bururi William Ruto augite thirikari ya Jubilee ni iguthii nambere kunyitithania muingi wa bururi wona mutongoria wa bururi Uhuru Kenyatta arikia kwihitithio. Akiaria hindi ya igongona ria mitha ria kuririkana muthikabu mutigairi Cornelius Korir kanitha-ini wa Eldoret, Ruto augite Korir arari mutongoria woma na makiria maundu-ini meigii kuhunjia thayu na urumwe.
Oho Ruto niathingatite akenya mahimbirie nginyo ta cia Korir uria urendaga kuona andu magiikarania na urumwe.


text:
Uria urari ngavana wa kaunti ya Nyeri ndagitari Wahome wa Gakuru riu akahurukio Jumamothi ya tariki ikumi na inyanya mweri uyu mucii gwake Kirichu kaunti-ini ya Nyeri.
Kuringana na muikaririri giti wa kamiti iria iratabania mibango ya mathiko Joe Mucheru,Gakuru niakaheo gitio kuhitukira mathiko ma githirikari guku makiuga ni meguthii nambere na kunyitanira na family ya Gakuru o undu umwe na aikari a kaunti ya Nyeri.
Maya magithiaga nambere mihang’o ya kwihitithio kwa Mutahi Kahiga ari ta ngavana wa kaunti ya Nyeri muthenya wa ruciu niirugamitio kwa ihinda ni kanju ya mangavana.
Maina wa Mwangi ari na uhoro uyu makiria.


text:
Kameme FmKameme Fm News
Arigitani guku Nairobi kuiga miro yao thii.
Arigitani guku Nairobi maugite mugomo wao riu niwambiriirie. Arigitani aya a gikiro kia nurse maugite nimaheanire notithi makienda mathiina mao matangikirwo indi thirikari ya kaunty ya Nairobi gutiri undu iikite. Gukiri uguo arigitani aya nimoritie arwaru matikaroke thibitaryini cia muingi iria ni hamwe na pumwani amu matigakorwo kuo.Undu uyu ukite riri mihang’o ya urigitani ithararite biu thibitarini ya Kerugoya countyini ya Kirinyaga kurumirira mugomo wa arigitani.


text:
Kameme FmKameme Fm News
Wakiri umwe guku bururi-ini kwandikira marua igoti ria kimabururi ria ICC mucii-ini wa Hague
Wakiri umwe guku bururi-ini niandikiire marua igoti ria kimabururi ria ICC mucii-ini wa The Hague, akienda igoti riu rithitange thirikari niundu wa kwagarara ihoto cia umundu ikihamurithia andu kuuma mutitu-ini wa Mau. Wakiri Sigey Arap Bett arenda mutongoria wa thitango igoti-ini riu Fatou Bensouda, athuthurie na kinyi ciiko iria cikoretwo cigitabanio ni kamishona wa kaunti ya Narok George Natembea, maabitha a ruhonge rwa kuramata mititu KFS, na a ruhonge rwa kuramata nyamu cia githaka KWS. Akiaria na njira ya mwanya na metha itu ya mohoro wakiri Sigey arauga makiria ma family ngiri mirongo ina itigitwo itari na wuikaro, thutha wa kuhamurithio kia hinya ni thirikari, undu uria ni mugaru na mawatho ma kimabururi.


text:
Kameme FmKameme Fm News
Murangiri wa seneta umwe kuhura muikwirwo wa wikinai rithathi
Murangiri wa seneta wa guthukio Agnes Zani niahurire rithathi na aguraria uuru mwikuiro umwe wa wuici, uria uma mbatuni-ini ya ekinai mekugeragia kumutharikira itura-ini ria Ngei guku Nairobi. Kuringana na uhoro wikiritwo mukonde ni OCPD wa Starehe Bernard Nyakwaka, augite mbatuni iyo ikwendaga gutunya indo murangiri ucio uria ni abithaa wa borithi, no amatoria hinya na gucungiriria mikora iyo ingi kuhota gwithara. Riu mwikuiro ucio arathaitirwo thibitari ari na nguraro cia rithathi ngingo, na gicanjama kiu kihanikire utuku wa gukia umuthi murangiri ucio akiinuka gwake ituraini riu ria Ngei.


text:
Japan
Japan
Bururi wa Asia. Mũciĩ mũnene wa Japan nĩ Tokyo. Japan nĩ bururi mũthiu na mbere na iganda na Teknoroji. ŬKũragwo wĩ bururi ũthiũrukĩrio nĩ iria wa macigĩrĩra.
Icigĩrĩra cia Japan
1. Main Land
2. Okinawa
Maria mahutĩtie bururi wa Japan
1. Iria rĩa South China
2. Iria rĩa Japan
Rũthiomi rwa Japanisi
Rũthiomi rwao rũgethanagio Konichwa (wĩ mwega) na mũndũ akanamĩrĩra, ũgacokia konichwa (dĩ mwega). Mandĩkaga na ndemwa mĩthemba ĩtatu na nĩcio: Kanji, Katakana na Hirogana.
Kanji nĩ ndemwa ngũrũ cia Kĩ China. Mũndũ no mũhaka erute ndemwa cia Kanji ta ngiri ĩnya agikiya yunibacĩtĩ.


text:
Kuringana na riboti ya ruhonge rwa kuramata uigiririki barabara-ini rwa NTSA, namba nene ya andu aria marakua kumana na mitino ya barabara ni athii a maguru kuria gatagati-ini ka mwaka wa 2017 na 2018 andu 3,395 makuire kumana na mitino ya barabara.
Na gwikira ndeto ino mukonde mwandiki witu Wangu wa Kanyi niathiite mwena ma Muthurwa bararbara-ini ya Haileselasi na undu wa kieha ni ati andu aingi matigagwo na irema cia mwiri na cia ngoro, ni andu kuringwo ni ngaari kuona thengia ya kuhuthira ndaraca ta uria kwagiriire aingi matuikanagia barabara ino thengia ya ugwati munene wa gikuu uria ukoragwo umakuriire maitho.


text:
Kameme FmKameme Fm News
Makĩria ma ohwo 236 kuuma njera-inĩ ya Naivasha na Nakuru nĩmaraikirie kura
Makiria ma ohwo 236 kuuma njera-ini ya Naivasha na Naikuru nimaikiirie kura ciao njera-ini ya Naivasha thiinii wa githurano gia gicokerwo kia u-president.
Ohwo acio aria aingi ao maratungatira kioho kia maisha na angi gutuirwo kuragwo, maugite mari na umiriru githurano giki nigigucenjia miturire yao. Aingi marauga guteyanirio gwa githurano kia mweri wa kanana nikuracungiriirie amwe ao kwaga mweke wa kuoherwo na kurekererio ni mutongoria wa bururi Uhuru Kenyatta ta uria ukoretwo ari mutugo.


text:
Igeria-ini ria kunyihanyihia maciira maria mathiite nambere kuongerereka magoti-ini kaunti-ini itiganite,minista wa utamburukia wa mahinya Eugene Wamalwa nioritie thirikari cia kaunti ihimbirie njira ingi cia gutwithania ndugamano nja wa igoti.
Eugene arutite miario ino kigomano-ini kiria kirarongoreirie gwikira hinya njira ingi cia gutwithania maciira kuringana na gatiba kaunti-ini ya Mombasa akiuga maciira maya nimarahuthira mbeca nyingi muno cia muingi iria ingihuthika na guteithia na maundu mangi
Mwaura wa Ndung’u na uhoro makiria.


text:
Kameme FmKameme Fm News
Uria wari muikariri giti wa TJRC Amb Bathuel Kiplagat gukua
Uria wari muikariri giti wa kamiti ya uuma, kihooto na wohaniri TJRC Amb Bethuel Kiplagat niahurukire.
Bethuel Kiplagat akuire eena ukuru wa miaka 81, akirigitwo thibitari-ini imwe guku Nairobi, thutha wa ndwari ya ihinda iraya. Kiplagat aciarirwo mwaka-ini wa 1936 na agithomera thukuru-ini wa Makerere University.
Aari ambassador wa Kenya bururini wa Faranja kuuma 1978-1981; na barothi wa Kenya bururi-ini wa UK mwaka-ini wa 1981-1983. Giturwa kiria eriga kurugamirira nikia muikariri giti wa kamiti ya TJRC, kuria athing’agiririo ni kamamishina angi ookiririe giturwa kiu.
Arohuruka thayu, Amb Bethuel Kiplagat.


text:
Kameme FmKameme Fm News
Mutumia umwe kuhonia nguraro thutha wa kurumwo makai ni muthuriwe Olkalou
Mutumia umwe wa ukuru wa miaka 22 na uria ni nyina wa ciana 2 kuuma itura ria Site Olkalou, arahonia nguraro cia mutwe na kurumwo makai ni muthuuri wake uria utaburikanite ta Njuguna Kagio. Kuringana na OCPD wa Olkalou Wilson Kosgey augite mutumia ucio aratharikirwo ni muthuri wake thutha wa ngucanio cia kimucii na kumugera ngero iyo mbere yake kuhonokio ni muingi, uria urahurire muthuri ucio mbara ya kiundutho. Muthuri ucio riu ahingiritwo cecenini ya borithi ya Olkalou atanyitwo gukinyio igotiini kiroko kia umuthi thutha wake kurekererio thibitarini ya JM kuria aramukagira urigitani kuria nake mutumia wake ahetwo rutha kuma o thibitari iyo.


text: MCA’S kuma county ya Laikipia nimoritie maobithaa a borithi mathie nambere na mihango ya kugacirithia thayu. Makiaria na andiki a mohoro matongoria aya nimoigite ariithia a mahiu kuma ichigio cia Samburu na Isiolo makoretwo makihithukira migunda yao na kuhukia mimera yothe. Ningi no makumithithie ritana ria ariithia acio ria kwenda kurihwo hatahara ya mahiu mao maria mararathirwo ni maobithaa a ugitiri. Uhoro uyu ukite thutha wa maobithaa a ugitiri gutharikira makiria ya mahiu 300 na kumoraga kuria undu uyu ucungiriirie ariithia acio kuria maobithaa a borithi mathengio kuma gichigo-ini kiu.


text:
Kameme FmKameme Fm News
NASA guukirira igeria ria Jubilee ria kugeria kuuha Kalonzo amanyite mbaru
Atongoria a mung’ethaniro Nasa nimagiire kiene igeria ria atongoria a Jubilee riria maacerete ikambaini, ria kugeria kuuha Kalonzo Musyoka anyite mbaru mwena wa thirikari.
Makiaria mwena wa Kitui matongoretio ni Raila Odinga na Kalonzo magiire kiene igeria riu makiuga andu a ikambaini maranyita mbaru Nasa kuiyukia wathani. Oho nimarakinyiriirie kiraniro kia gia gukaheyana mathomo matari marihi mangikaiyukia wathani mweri ukite.
Nake muruna wao Musalia Mudavadi aratwarire kambe-ini mwena wa Kakamega kuria araugire atongoria a Jubilee nimamuthiorire na kiraniro gia kumunyita mbaru mwakaini wa 2013.


text:
Kameme FmKameme Fm News
Uthuthuria kuonania Waiguru niwe ungiiyukia ungavana wa Kirinyaga githurano kingitabanio umuthi
Korwo githurano kinene giatabanio umuthi, Ann Mumbi Waiguru niwe ungiiyukia uhotani giturwa-ini kia ungavana kaunti-ini ya Kirinyaga.
Kuringana na uthuthuria uria wiikitwo ni kambuni ya TIFA, Waiguru angikorwo atongoretie na gicunji kia 55%, akarumirirwo ni Martha Karua na gicunji kia 35%, nake ngavana Joseph Ndathi eena gicunji kia 3%.
Aria maranyita mbaru Waiguru maugite kiria marabatara ni utongoria mweru, na nimonete Waiguru nowe ungikorwo naguo amu niakoretwo anyitiriire ministry thirikari-ini.


text:
Kameme FmKameme Fm NewsKameme News
Borithi guthii nambere na uthuthuria wa gikuu kia mutumia umwe Langas
Maabitha a borithi mucii-ini wa Langas kaunti-ini ya Uasin Gichu nimarathuthuria gikuu kia mutumia umwe uria mwiri wake uhithukirwo nyumba-ini yake itura-ini ria Golden Gate mwena ucio wa Langas.
Kuratuika mutumia ucio aitirwo ni andu aria matari marakurikana na uthuthuria mbara nginyo niwambikitwo niguo aria magerire ngero iyo matacukirio makinya macacu.
Kamishona wa kaunti iyo ya Uasin Gishu Abdi Hassan arauga nimagacirithitie ugitiri itura-ini riu kurumirira makaya ma muingi meigii uhaguku wa ugitiri mwena ucio.


text:
Kameme FmKameme Fm News
Mũndũrũme ũmwe gũtanywo gũkinyio igoti-inĩ ũmũthĩ agĩkũĩrwo gũita mũriũ wa mĩaka 3 na gũcoka kũmũhũrĩra mĩcũmarĩ moko
Mundurume umwe ni atanyitwo gukinyio igoti-ini ruci-ini rwa umuthi, thutha wa kuuraga mwana wake wa kahii ka ukuru wa miaka 3 mwena wa Bahati Naikuru.
Ezekiel Kagiri Njui, araikirio ngono mwena wa Free Area Naikuru thutha wa gwikinyia wabici-ini ya cibu akirikana aroragire muriu na njira ya kumuita na mucibi mbere ya kumuhurira micumari moko-ini.
Munini wa cibu wa Free Area Stephen Macharia Kihara, augite mwikuirwo nietikirire ati niwe uroragire muriu uria aratigiirwo ni mutumia wake.


text:
Borithi mwena wa Gicua-ini nimahithukirie ndawa cia Kulebia muthemba wa Heroin cia kilo 10.02 iria ni cia muigana wa ciringi mirioni 30.
Ihinda-ini o riu andu 3 kuuma bururi wa Tanzania nimaikitio ngono magikuruhanio na thuguri ya ndawa ici kuria magakinyio igoti-ini muthenya wa Jumatatu.
Kuringana na mutabania wa maundu ma thirikari Gicua-ini Benard Lamparamai mahotire gukinyaniria birigiceni ino thutha wagukunyirwo ni muingi kuria eraniire borithi me cemba gutigirira nimahurana na ciiko cia wikinai gicigo-ini kiu na unyitaniri na muingi.


text:
Kameme FmKameme Fm News
Thibitari cia miceni kuuma kaunti ya Kiambu kugunika na ambulance 2
Thirikari ya kaunti ya Kiambu ni iheanite ambulance igiri cia kiriu kuri thibitari cia miceni kaunti-ini iyo, ari njira ya gutugiria utungata wacio makiria riria thibitari cia muingi iragumiirwo ni migomo ya arigitani. Akiaria thutha wa kuheyana ambulance kuri thibitari cia Nazareth na Kijabe, ngavana wa Kiambu Ferdinard Waititu augite mekunyitanira makiria na thibitari ici oro undu umwe na ya Kikuyu, gutigirira niciahurwo njeki haria cingi batara.
Ihinda-ini o riu ngavana Waititu niaugite nimaigite keheri-ini ciringi mirioni 2.4 cia kugatithia andu kandi cia NHIF, riri mumbunge wa Lari Jonah Mburu, augite atugiritie uteithio kuri thibitari ya Kijabe iria iri gicigo-ini giake kia bunge.


text:
Kameme FmKameme Fm News
Bururi wa China kuuga ni ukunyitanira na Kenya gutigirira Raiya ao nimatiiya watho
Bururi wa China ni ukunyitanira na thirikari ya Kenya gutigirira Raiya a bururi wao aria mari guku bururi-ini nimatiya watho.
Barothi wa China guku bururi-ini Sun Baohong augite nimakoretwo makiaraniria na kambuni iria iraruta wira guku bururi-ini na makamoria matiie watho wa Kenya.
Oho Sun Baohong akauga githagathago kiria kiraumirite gatagati ka aruti a wira a waki wa reli ya SGR kiraumanite na thiina wa miario oro undu umwe na unduire wa mabururi maya meri.
Ningi barothi ucio augite nimararutithania wira na thirikari ya Kenya, niguo gutigirira akenya makiria nimagia na umenyo wigii waki na uramati wa reli niguo akenya aingi makorwo makiyukia wira ucio.


text:
Kameme FmKameme Fm News
Mutongoria wa bururi gwikira kirore watho wa ugayania wa kigina gia kaunti
Mutongoria wa bururi niekirire kirore watho wa ugayania wa kigina gia kaunti niguo Equitable Division of Revenue Bill ya mwaka wa kigina wa ngiri igiri na ikumi na inyanya 2018 nginyagia mwaka wa ngiri igiri na ikumi na kenda.
Mutaratara ucio wa watho utariirie uria kigina gibatii kugayanio itemi-ini ria gukuria kaunti ciothe guku bururi-ini.
Mutaratara ucio wa watho utwarirwo kuri mutongoria wa bururi ni spika wa mbunge Justin Muturi.Hamwe na aria mauma ho ni munene wa watho bururi-ini Paul Kihara Kariuki, na Solicitor General Kennedy Ogeto.


text:
Kameme FmKameme Fm News
Aruti wiira 45 a thirikari ya Uasin Gishu guthitangwo na ihitia ria kungumania makiria ma ciringi mirioni 5
Aruti wira 45 a thirikari ya kaunti ya Uasin Gishu nimatanyitwo kuhingurirwo thitango thutha kunyitikana na mahitia ma kungumania makiria ma ciringi mirioni 5 kahinda-ini ka mieri 3. Abithaa uria urugamiriire kigina thirikari-ini ya kaunti iyo Julius Ruto niaugite aruti wiira aingi ni aria a kungania magoti na uthuthuria makiria niuratabanio gukinyira aruti wira angi aria mangikorwo manyitite itemi ciiko-ini icio cia ngukumio.


text:
Kameme FmKameme Fm News
Akello Misori kuuga kiama kia arutani gia KUPPET gitikunyita mbaru kiama ona kimwe gia kiuteti
Mwandiki munene wa kiama kia arutani gia KUPPET Akello Misori augite kiama kiu gitikunyita mbaru kiama ona kimwe gia uteti riri githurano kinene giatigia thiku ikumi na ithano gitabanio. Akiaria mucii-ini wa Eldoret ,Misori augite arutani othe a kiama kiu mari na wiyathi wa guthura atongoria aria marenda na aria mangihota gukinyaniria tabarira cia uthii wa nambere.
KUPPET irutite murugamo uyu riri kiama kia KNUT kiahukanite mwandiki wakio munene Wilson Sossion akihurira marebe ngwataniro ya NASA na muikariri giti Mudzo Nzili akihurira marebe Jubilee.


text:
Kameme FmKameme Fm NewsKameme News
Atongoria a ODM kuuga nimehariirie kung’ethanira na munini wa president William Ruto
Atongoria kiama-ini kia ODM nimokiriire munini wa mutongoria wa bururi William Ruto thutha wake gukiriira mutongoria wao Raila Odinga, akiuga ndekumuhe mweke wa kuhuthira ngeithi ciake na mutongoria wa bururi Uhuru Kenyatta kuharagania kiama kia jubilee.
Magitongorio ni ngavana wa Mombatha Hassan Joho atongoria acio nimoritie Ruto akue mutharaba wake na maniriira kungethanira nake makiuga ari kambe-ini cia githurano kia mwaka wa 2022.
Mwena-ini wake mumbunge wa Suna East Junet Mohammed niaugire ODM ndiri na mworoto owothe wa kuingirira kiama kia jubilee ta uria Ruto arauga.


text:
Kameme FmKameme Fm News
Ngwataniro ya mabururi ma Africa IGAD hamwe na ngwataniro ya AU kwiranira kunyitanira na bururi hindi ya githurano kia ruciu
Ngwataniro ya mabururi ma Africa ma IGAD oro hamwe na ngwataniro ya AU nimeraniire kunyitanira na bururi uyu hindi ya githurano kia gucokerwo muthenya wa ruciu. Ndumiriri ino irekereirio ni kanju ya athomi guku bururi-ini itongoretio ni wakiri Ababu Namwamba thutha wa gucokereria rugendo rwa kuuma bururi wa Ethiopia kuria maracemanitie na ngwataniro icio makiuga eroreri aa ithurano aa IGAD na AU nimagakuruhanio githurano-ini kia u-president muthi wa ruciu.
Mwena-ini wake wakiri Danson Mungatana augite itanya ria giikaro na ngwataniro icio nigutigirira ihoto cia aikia a kura bururi-ini nicirumirirwo.


text:
Kameme FmKameme Fm News
Bishop Arthur Kitonga kuuria ateti magacirithie thayu
Bishop Arthur Kitonga kuuria ateti magacirithie thayu
Ihinda-ini oro riu muthikabu wa kanitha wa Redeemed Arthur Kitonga niathingatite ateti matige gutabania kambi-ini cia tene cia ithurano cia mwaka wa 2022 no indi mahinda-ini maya mamurike tabarira iria ciri na uguni kuri muingi wa bururi.
Muthikabu ucio ningi niathingatite ateti magacirithie thayu na urumwe gatagati-ini ga muingi wa bururi na metheme gutuhuka miario iria ingicungiriria rumena.


text:
Kameme FmKameme Fm News
Nyũmba cia mohoro kũrutĩrwo mũkaana wa kũhorio kwa ihinda wona ciamemerekia ũcogeri
Riri muingi wa bururi utanyitwo kurika marebe-ini ma kura githurano-ini kia u-president muthi wa Kana, nyumba cia mohoro ni irutiirwo mukaana wa kuhorio kwa ihinda, wona ciamemerekia uhoro wa ucogeri.
Murugamiriri munene wa bondi ya kuramata tabarira ngurani cia umemerekia KFCB niwe Ezekiel Mutua, augite ceceni nyingi cia umemerekia ikoretwo ikimemerekia imwe kwa imwe ndumiriri cia ateti iria imwe ni ugwati kuri urumwe wa bururi. Mutua aritie uu ari mwena wa Mombasa.


text:
Kameme FmKameme Fm NewsKameme News
MP Alfred Keter kuruta mukaana wa mirurungano angikorwo thirikari ndikuriha arimi mbeca cia mbembe
Mumbunge wa Nandi Hills Alfred Keter niarutite mukaana wa arimi a mbembe kururungana angikorwo thirikari ndikuriha mbeca cia mbembe iria matwarire makumbi-ini ma irio nyumu ma thirikari NCPB.
Keter augite mekurugamia mihang’o yothe ya oo muthenya kaunti-ini ciothe kuria arimi makuragia mbembe niguo thirikari itikire kuigwa mugambo wao. Marihi ma arimi aya marabatii kwambiriria muthenya wa jumatatu kiumia-ini giki no nginyanagia na riu matiri maramukira mbeca ciao.
Ihinda-ini oro riu arimi a mbembe kuuma mwena wa Eldoret kaunti-ini ya Uasin Gichu maugite nimekugoma kwenderia thirikari mbembe ciao.


text:
Kameme FmKameme Fm News
Ikundi itiganite kwambika ciira igoti-ini cikienda watho wa kuongererwo igoti urugamio
Ikundi itiganite itari cia githirikari rungu rwa ngwataniro iretwo Tushawazishe Initiative niciambikire ciira igoti-ini umuthi ikiregana na watho uria urahuthikire wa kwongerera magoti indo itiganite iria ni hamwe na maguta.
Ikundi icio irenda igoti rirugamie watho ucio ikiuga mbunge ndiathingatire gatiba ikihitukia watho ucio uria wekiriirwo kirore ni mutongoria wa bururi muthenya wagatano kiumia githiru.
Enoch Rotich ni umwe wa aria matwarite ciira ucio igoti-ini namarenda ukuruhanio na uria muteteri wa ihooto cia muingi Okiya Omutata ambikite.